
U Ivancu je počelo djelovati prometno redarstvo 


Prometni redar nadzire 
promet u mirovanju 


Nastup gostiju 
iz Poljske 


Mladi čuvaju 
tradiciju sela 


EE Grad i Županija plaćaju 
Novi krovi prijevoz - od države nista 
stolarija 

Asfaltirano je 1,5 kilometara 


ceste od Salinovca do 
Vargovca 


"1" Zanoviasfalt 
I izdvojeno 
550.000 
kuna 


Nikola Geček 
među ribičima 
s broncom 


PROMET U Ivancu je počelo djelovati prometno redarstvo 


Promeini redar 
nadzire promet 


u mirovanju 


i Tomislav Smerek: Neki vozači burno reagiraju, psuju i 


neugodni su 


Nakon što se u Ivancu od 
proljeća počeo primjenjivati 
novi Pravilnik o načinu i naplati 
parkiranja na javnim gradskim 
parkiralištima, tijekom ljeta u 
našemu je gradu, prvom u Va- 
raždinskoj županiji, zaživjelo 
i prometno redarstvo. Promet 
na ivanečkim ulicama i trgovi- 
ma kontrolira prometni redar 
Tomislav Šmerek, pa su stoga 
mnogi vozači neugodno ostali 
iznenađeni prvim novčanim 
kaznama. A kazne nisu zane- 
marive. Sežu od 300 kuna (za 
parkiranje na  nogostupima, 
pješačkim prijelazima, u zavoju 
i slično) i 500 kuna (za nepošti- 
vanje prometnih znakova) pa 
sve do 700 kuna, koliko je ka- 
zna za nedopušteno parkiranje 
na invalidskom mjestu. 

- Velik dio prekršaja nastojim 
riješiti opomenama, pri čemu 
vozačima skrećem pozornost 
da moraju početi poštivati pro- 
metne znakove i pravila. Mno- 

Prometni redar 


Tomislav Šmerek 

ge čekam kod njihovih vozila 
deset do 15 minuta kako bih ih 
opomenuo zbog prekršaja. Na 
žalost, čak i unatoč tome što su 
svjesni prekršaja, neki burno re- 
agiraju. Psuju, kažu da njih nit- 
ko neće tjerati, neugodni su. S 
takvima se suočavam po neko- 
liko puta na tjedan. A ima i re- 
dovitih, ,kroničnih“ prekršitelja 
— kaže prometni redar Tomislav 


Šmerek. On je tečaj za promet- 
nog redara, na koji ga je uputio 
Grad Ivanec, pohađao u Policij- 
skoj akademiji u Zagrebu. 

Prepoznatljiv je po službe- 
noj odori - tamnim hlačama i 
prugastoj košulji te službenoj 
iskaznici, pa mu se svi građani 
mogu obratiti za pomoć. Što je 
posao prometnog redara? 

Za razliku od kontrolora 
parkiranja (te poslove obavlja- 
ju djelatnici Ivkomove Radne 
jedinice Parking) koji vode bri- 
gu o naplati parkiranja, posao 
prometnog redara je kontrola 
prometa u mirovanju. Riječ je 
o vozilima nepropisno parkira- 
nim na pješačkim prijelazima, 
na kolnim ulazima, raskrižjima, 
na mjestima za invalide i drug- 
dje. U slučaju potrebe, obavlja 
i regulaciju prometa u gradu, 
Šmerek posao prometnog re- 
dara obavlja na pola radnog 
vremena, dok u drugoj polovici 
radi kao kontrolor parkiranja, a 


latine A. 


Vozači moraju početi poštivati prometne znakova i pravila 


Stiže,pauk“! 


Temeljem ugovora o najmu što su ga potpisali Ivkom i va- 
raždinski Crtorad, u Ivanec stiže i,pauk“ Ivanečkim ulicama ,ure- 
dovat“ će po uputi prometnog redara, a vozila što ih digne bit 
će premještena u Ivkomovo dvorište. Tamo će ih vlasnici moći 
ponovno preuzeti, naravno, nakon što plate premještaj vozila i 
ležarinu(do 24 sata) 300 kuna te još dodatnih 50 kuna po danu. 
Kazna za započeto premještanje je 150 kuna.(ljr) 


to mu omogućava da dnevno 
bude upoznat sa stanjem pro- 
meta u mirovanju i prilikama 
na svim javnim gradskim par- 
kiralištima. 

- Prekršaja je najviše kod 
ugostiteljskih objekata u Ulici 
Mirka Maleza, kod vatrogasnog 
doma te na gradskoj špici, kod 
zelenog otoka ispred Gradske 
vijećnice. Problem su i vozila 
parkirana na mjestima za in- 
valide. Mnogi vozači koji voze 
invalidska vozila, a sami nisu 
invalidi, to zloupotrebljavaju 
i parkiraju se besplatno. Puno 


puta invalidi karticom ne ozna- 
če svoja vozila, pa ne mogu zna- 
ti o kakvom je vozilu riječ. Sto- 
ga ih pozivam da kartice ostave 
u vozilu — ističe Šmerek. Većina 
vozača, tvrdi, problematiku 
parkiranja i prekršaja ozbiljno 
shvaća, pa je u Ivancu sve više 
reda u parkiranju, a i prometna 
kultura raste. 

Svaka kazna koju izrekne 
popraćena je fotografijom s da- 
tumom i vremenom kad je sni- 
mljena, koja služi kao dokazni 
materijal. Sve kazne prihod su 
gradskog proračuna (ljr) 


ŠTEDNE ŽARULJE Na području Ivanca klasične žarulje u javnoj rasvjeti zamijenjene su štednima 


U gradu Ivancu i svim njegovim naseljima 
počela štednja električne energije 


il Troškovi javne rasvjete su 1,1 milijun kuna na godinu, a stručne procjene govore o tome da će 
se novim žaruljama uštedjeti 25 do 30 posto struje 


Radnici  ivanečke tvrtke 
Hranić DDV polovicom su ko- 
lovoza, nakon višemjesečnih 
radova, završili s rekonstruk- 
cijom javne rasvjete u Ivancu 
i u svim ivanečkim mjesnim 
odborima, pri čemu su na sva- 
kom stupu dosadašnje klasične, 
živine žarulje u javnoj rasvjeti 
zamijenili štednim, natrijevim 
žaruljama. Stedne žarulje od- 
sad svijetle u svim naseljima, 
osim u nekoliko središnjih ulica 
u centru Ivanca, gdje Grad već 
sada može kontrolirati potroš- 
nju struje na kandelabrima. 

Time se Ivanec svrstao 
među malobrojne gradove koji 
su realizirali program ener- 
getske učinkovitosti i počeli 
štedjeti struju. Budući da su ža- 
rulje ekološke, njima se ujedno 
sprečava takozvano, svjetlosno 

onečišćenje u noćnim satima, o 
čijoj se štetnosti za živi svijet i 
cijeli planet govori sve više. 

Suradnja s Fondom 

Grad Ivanec taj je program 
proveo u suradnji s Fondom 
za zaštitu okoliša i energetsku 
učinkovitost. Ukupno je vrije- 
dan 1,46 milijuna kuna. Fond 
ga financira s 526.800 kuna 
ili 36 posto, dok se ostatak 
od 936.600 kuna podmiruje 
iz ivanečkog gradskog prora- 
čuna. 

- Zamjenom starih žarulja 
štednima, manje snage i po- 
boljšanih karakteristika, Iva- 
nec i sva njegova naselja dobila 
su suvremenu i ekološku javnu 
rasvjetu. Novim sustavom šte- 
dimo struju, a stručne procje- 
ne govore da na godišnjoj ra- 


Novarasvjeta 
k Prigorcu 


Radovi na osuvremenji- 
vanju elektro-energetske 
infrastrukture iskorišteni su 
i za rekonstrukciju rasvjete 
prema Prigorcu. Postavljena 
je nova javna rasvjeta, od 
završetka ivanečke Rajtero- 
ve ulice do Prigorca. Na tom 
potezu, gdje je prije dvije 
godine velik snijeg posve 
uništio instalacije, stari, dr- 
veni stupovi zamijenjeni su 
betonskima, postavljene su 
nove instalacije i rasvjeta, pa 
je sada rasvijetljen i taj, dosad 
mračni dio ceste koji vodi po- 
kraj šuma.(ljr) 


zini možemo očekivati uštede 
od 25 do 30 posto — izjavio je 
pročelnik gradskog Upravnog 
odjela za urbanizam i komu- 
nalne poslove Stanko Rožman. 
Zna li se da se troškovi javne 
rasvjete na cijelom području 
Ivanca i njegovih mjesnih od- 
bora iznose 1,1 milijun kuna 
na godinu, financijske uštede 
bit će velike. 

Nova studija 

Nadalje, dovršena je i izra- 
da projekata i stručnih rješenja 
koja će omogućiti Gradu da 
sam upravlja javnom rasvje- 
tom u svim mjesnim odborima. 
Laički rečeno, sustav paljenja 
i gašenja javnom rasvjetom 
nizvadit“ će se iz HEP-ovih tra- 
fostanica i montirati u posebne 
ormariće pod kontrolom Gra- 


da. Time bi Grad sam, uvažava- 
jući mišljenje i potrebe mjesnih 
odbora, određivao vrijeme pa- 
ljenja i gašenja javne rasvjete te 
broja svjetiljki koje će svijetliti 
u gluhim noćnim satima, kada 
je frekvencija prometa slaba, pa 
nema potrebe da rasvjeta radi 
punim kapacitetom. Na takav 
način rasvjetnim će se tijelima 
moći upravljati prema priori- 
tetima, pa će se voditi računa 
o tome da raskrižja, škole, še- 
tališta, kulturni objekti, važnije 
prometnice i druga mjesta s 
većom frekvencijom ljudi i pro- 
meta, budu rasvijetljeni dulje i 
kvalitetnije. 

Taj program Grad će, kao 
nastavak projekta štedne ra- 
svjete, kandidirati na natječaj 
Fonda za energetsku učinkovi- 
tost (ljr) 


UNATOČ KRIZI Grad Ivanec s Varaždinskom županijom potpisao ugovor o 
besplatnom prijevozu srednjoškolaca i u novoj šk. godini 2010./2011. 


Država opel ne pomaže, 
pa Grad i Zupanija 


prijevoz plaćaju sami 


il / ove godine bit će kao i lani, kada je besplatnim prijevozom obuhvaćeno oko 5200 učenika koji 


su se školovali u našoj županiji, od čega se 4000 vozilo autobusima, a oko 1200 vlakom 


Roditelji srednjoškolaca s 
područja Ivanca ne trebaju se 
brinuti: Grad Ivanec će u surad- 
nji s Varaždinskom županijom i 
u novoj školskoj godini osigura- 
ti besplatan prijevoz svim uče- 
nicima do srednjih škola. 

Tu informaciju, koju su, bez 
dvojbe, mnogi roditelji s olak- 
šanjem dočekali, potvrdio nam 
je gradonačelnik Ivanca Milo- 
rad Batinić. 

- Unatoč krizi i recesiji te 
činjenici da besplatan prijevoz 
učenika u našoj županiji već 
šestu godinu provodimo bez 
ikakve potpore države, to je 
projekt koji ne dolazi u pitanje. 
Ni u najtežoj besparici od njega 
nećemo odustati, jer ako poč- 
nemo štedjeti na obrazovanju, 
onda si, simbolično rečeno, si- 
ječemo granu na kojoj sjedimo. 
Grad Ivanec je s Varaždinskom 
županijom potpisao ugovor o 
besplatnom prijevozu, jer sve 


FOTO: ARHIV ŽUPANIJE 


Gradonačelnik Batinić potpisao je ugovor sa Županijom 


kojim se i našim srednjoškolcima omogućuje prijevoz 


drugo značilo bi odustajanje od 
obrazovanja i društva znanja, a 
upravo to je jedan od prioriteta 
aktualne gradske i županijske 
vlasti — poručio je Batinić. 

Istog mišljenja je i varaždin- 
ski župan Predrag Štromar. 

- Štedimo svugdje, ali na pri- 

jevozu nećemo! Za ovaj će pro- 
jekt Županija, gradovi i općine 
izdvojiti čak 19 milijuna kuna! 
Anekse Ugovora o sufinancira- 
nju troškova prijevoza učenika 
srednjih škola dosad je potpisalo 
26 općina i gradova, a to znači 
da će većina naših učenika i da- 


lje u školu putovati besplatno. 
Nadam se da će i ove, baš kao 
i prošle školske godine, čelnici 
svih gradova i općina potpisati 
ugovore, jer će u protivnom uče- 
nici s njihovih područja morati 
platiti punu cijenu autobusne 
karte — naglasio je župan. 

Izjavio je da je Županija već 
obavila sve pregovore s Auto- 
busnim prometom Varaždin 
u stečaju te je dogovoreno da, 
unatoč poskupljenju goriva, 
problema u poslovanju toga 
prijevoznika i njegovu inzistira- 
nju na povećanju cijena, cijene 
autobusnih karata ipak ostanu 
iste kao i dosad. Županija će i 
dalje financirati 50 posto troš- 
kova prijevoza, a 50 posto jedi- 
nice lokalne samouprave. 

- U vrijeme kada autobusna 
karta prosječno stoji 900 kuna, 
besplatan prijevoz golema je 
pomoć roditeljima. Obveza 
roditelja bit će samo trošak od 


100 kuna za izdavanje iskazni- 
ce i karte te za postupak obrade 
podataka, dok će srednjoškolci 
iz obitelji korisnika stalnih i 
ostalih socijalnih pomoći biti 
oslobođeni plaćanja toga troš- 
ka — poručio je župan Predrag 
Štromar. Očekuje se da će be- 
splatan prijevoz i ove godine 
koristiti približno isti broj uče- 
nika kao i lani. Tada je besplat- 
nim prijevozom bilo obuhvaće- 
no oko 5200 učenika koji su se 
školovali u našoj županiji (oko 
4000 koristilo ih je autobusni 
prijevoz, oko 1200 putovalo ih 
je vlakom) te još 200 školaraca 
koji su pohađali škole u drugim 
županijama. 

Prijevoz učenika vlakom ta- 
kođer će biti kao i lani. Isti osta- 
je i postupak preuzimanja kara- 
ta, a to znači da će svaki učenik 
u svojoj školi dobiti uvjerenje 
na temelju kojeg će se izraditi 
iskaznica. (ljr) 


VOLIM HRVATSKU Državno povjerenstvo ocjenjivalo 


Ivanec u 
društvu 


najljepših 
hrvatskih 
turističkih 
destinacija 


Članice Državnog povje- 
renstva Hrvatske turističke za- 
jednice za akciju Zeleni cvijet 
Ines Paškvan Kangler, Sanja 
Bišćan i Silvija Licul u pone- 
djeljak su, 26. srpnja, u pratnji 
voditelja ivanečkog  Turistič- 
kog društva Borisa Jagetića 
Daraboša i županijskog Turi- 
stičkog ureda Marka Cmrečka 
obišle Ivanec. 

Budući da je u županijskoj 
akciji Zeleni cvijet Ivanec ove 
godine osvojio naslov najure- 


uređenost Ivanca 

đenijeg malog grada u Varaž- 
dinskoj županiji, automatski 
je kandidiran za državnu ra- 
zinu, gdje se natječe za naslov 
najuređenijeg malog grada 
kontinentalne Hrvatske. Isto 
se odnosi na veliki ivanečki 
gradski park i okućnicu Ja- 
sminke Maloić iz Punikvi, koji 
su također u županijskoj akciji 
osvojili odličja sa zlatnim zna- 
kovima. 

Državno povjerenstvo 
bilo je vrlo zadovoljno ure- 


hvale za uređenost Ivanca 


đenošću Ivanca, a pohvale 
su, dakako, godile domaći- 
nima. 

- Bez obzira na to kakve 
ćemo rezultate postići na dr- 
žavnoj razini, već sam dolazak 
državnog povjerenstva veliko 
je priznanje Ivancu. To znači 
da se grad već sada može po- 
dičiti činjenicom da je svrstan 
u društvo najljepših kontinen- 
talnih turističkih destinacija 
— poručio je Borisa Jagetić Da- 
raboš.(ljr) 

Grad Ivanec | Ivkom kupili kosilice i motorne trimere za potrebe dvadeset mjesnih odbora 


60.000 kuna na godinu 


Vijeća dvadeset mjesnih ; 
odbora našega kraja tijekom 
srpnja s velikim su zadovolj- 
stvom dočekala primopredaju 
traktorskih kosilica i motornih 
trimera, koje im je za potrebe 
košnje trave i održavanja javnih 
zelenih površina poklonio Grad 
Ivanec. Nabavu mehanizacije 
proveo je Ivkom, a u tome se 
naročito angažirao Ivkomov 
direktor Mladen Stanko, koji 
je našao najboljeg ponuditelja 
i izlobirao kupovinu po cijeni 
nižoj od uobičajene. Kupljeno 
je pet profesionalnih kosilica i 
isto toliko trimera koje mjesni 
odbori koriste naizmjenično, a 
za njihovu nabavu utrošeno je 
85.000 kuna. 


- Računica Ivkoma poka- 
zala je da košnja trave četiri 
puta na godinu i održavanje 
javnih površina u mjesnim 
odborima stoji 83.000 kuna 
godišnje. No, svi znamo da to 
nije dovoljno, jer na godinu 
je potrebno kositi sedam do 
osam puta. Stoga je s mjesnim 
odborima dogovoreno da će 
Grad, nakon nabave kosili- 
ca i trimera, snositi troškove 
goriva i njihova godišnjeg 
održavanja i servisiranja, dok 
će mještani sami kositi i odr- 
žavati svoje površine. Zna li 
se da će godišnji troškovi za 
šest do osam košnji biti nešto 
veći od 20.000 kuna, računica 
pokazuje da ćemo time grad- 
skom proračunu uštedjeti 
oko 60.000 kuna na godinu, 

Kosilica je stigla i u Lukavec 


. 9 a 
rai * 


Kosilice i trime 


re servisirat će Ivkom, a troškove goriva 


i održavanja financirat će Grad Ivanec 


a sigurno je da će vrijedni ak- 
tivisti u mjesnim odborima 
kositi i održavati i druge javne 
zapuštene površine — izjavio 
je gradonačelnik Milorad Ba- 
tinić. 


Zadovoljstvo što sada svoje 
površine mogu lakše održavati 
ne krije ni predsjednik _Mje- 
snog odbora Lukavec Dragutin 
Lukavečki: 

- To je odličan potez! Mjesni 
odbor Lukavec dosad je posve 
sam održavao gotovo 7.000 
četvornih metara površina, 
uključujući veliko travnato no- 


gometno igralište, dječje igrali- 
šte, okoliš škarpi i drugo. Sve to 
radili smo malom kosilicom na 
guranje, koju je MNK Lukav- 
čan kupio još prije deset godina 
— rekao je Lukavečki. Lukavec, 
inače, ,svoju“ kosilicu dijeli s 
Osečkom, Gačicama i Cerjem 
Tužnim. 

- Mi u Salinovcu angažirali 
smo nekoliko mladića koji su 
pokosili oba travnata igrališta, 
park pokraj stare škole, autobu- 
sno ugibalište, prostor kod ka- 
pelice i druge zelene površine. 
Kod nas je održavanje zelenih 
površina velik posao, jer kosi- 
mo čak 14.760 četvornih meta- 
ra! Prije smo sami često morali 
angažirati traktore da nam kose 
i tu smo uslugu dodatno morali 
plaćati, a sada naše površine 
kvalitetno održavamo sami — 
kazao je Stjepan Hudoletnjak, 
predsjednik Mjesnog odbora 
Salinovec. 

Za taj mjesni odbor kosilice 
su se pokazale kao pun pogo- 
dak, jer su aktivisti i mjesni 
rekreativci bez dodatnih troš- 
kova sami uredili sva igrališta 
i okolne površine na kojima 
su u međuvremenu održane 
Seoske igre starih sportova. 
Zadovoljni su i u mjesnim od- 
borima Radovanu i Lovrečanu, 
koji zajedno održavaju 13.000 
četvornih metara površina, 
u Margečanu također, gdje je 
takvih terena 8.600 kvadrata, 
u Vitešincu i Željeznici, gdje 
se s travom i korovom bore na 
5.900, odnosno, 5.100 kvadra- 
ta...(ljr) 

Uređena cesta 


Početkom kolovoza u Vitešin- 
cu su izvedeni radovi na uređe- 
nju ceste koja vodi kroz naselje. 
Grad Ivanec radove je povjerio 
Ivkomu, čiji su djelatnici obavili 
strojni iskop terena, uredili po- 
kos i proširili zavoj nerazvrstane 
ceste. Uz kolnik su postavljene 
betonske kanalice, uređena je 
bankina, postavljeni su propusti 
od betonskih cijevi i iskopano 


U sanaciji poljskog puta 
i klizišta pripomogli su i 
mještani 


stotinjak metara odvodnog ka- 
nala. 

Sa 64 prostornih metara isko- 
pane zemlje komunalci su nasi- 
pali i sanirali jedan mjesni poljski 
put koji je bio u lošem stanju, a 
pokraj kojeg se ujedno aktiviralo 
lizište. Klizanje tla spriječeno je 
potpornim stupovima, a u sanaciji 
pomogli su i mještani Vitešinca. 

U gradskom Upravnom odje- 
u za urbanizam i komunalne 
poslove kažu da je vrijednost 
obavljenih radova nešto veća od 
25.000 kuna (ljr) 

Uređena cesta kroz Vitešinec 


a; 


Kosilice donose gradskom | 
proraćcunu ustedu od cak 


Novo vozilo može prevesti osam kubika smeća 


GE 


e. 


Ivanečki Ivkom proširuje zone odvoza smeća i vodoopskrbe 


Stigao novi “smećar*, 


vrijedan 150.000 eura 


Ivkom je preuzeo vodoopskrbu Kaznionice u Lepoglavi i održavanje groblja 


u Donjoj Voći 


Ivanečka tvrtka Ivkom u 
kolovozu je nabavila novo, spe- 
cijalno vozilo za odvoz kućnog 
smeća, vrijedno čak 150.000 
eura. Kupljeno je na leasing, 
s rokom otplate pet godina, a 
Ivkom će ga otplaćivati obroč- 
no, s mjesečnim anuitetima 
od 16.000 kuna. Vozilo može 
do odlagališta prevesti osam 
prostornih metara  (ispreša- 
na) smeća i vrlo je suvremeno 
opremljeno. 

Medu ostalim, raspolaže i 
kamerom, koja vozaču omogu- 


ćava da u svakom trenutku pra- 
ti manipulaciju smećem, mane- 
vriranje i okolni promet, čime 
je povećana sigurnost radnika i 
sudionika u prometu. 

- Ivkom smeće odvozi s 
područja dvaju gradova i četi- 
riju općina ivanečkoga kraja i 
tom uslugom pokriva potrebe 
četrdesetak tisuća građana. 
Nabava novog vozila bila je 
nužnost, jer smo ove godine 
proširili zone organiziranog 
zbrinjavanja otpada na nova 
područja. Smeće smo poče- 


li odvoziti s područja Donje 
Voće, a u sustav odvoza ušla 
su i nova naselja na području 
Klenovnika i Bednje — izjavio 
je Ivkomov direktor dipl. ek. 
Mladen Stanko. 

Ivkom je vozni park obo- 
gatio još s dva manja vozila, za 
potrebe odlazaka na teren radi 
servisiranja plinskih instalacija 
i održavanja vodovodne mreže 
na svojim sustavima. Posla ima 
sve više, a to pokazuje i podatak 
da je Ivkom preuzeo i vodoop- 
skrbu Kaznionice Lepoglava, 


što se smatra poslom desetlje- 
ća, jer s potrošnjom od oko 20 
prostornih metara po satu, ta 
je ustanova najveći potrošač 
u sustavu Ivkoma. Vjeruje se 
da će se novi posao na kraju 
godine pozitivno odraziti na 
poslovanje Ivkomove Radne 
jedinice Vodovod. Usto, Ivkom 
je dodatno proširio svoje po- 
slovanje, odnedavno održava 
groblje u Donjoj Voći. Čini se, 
da unatoč krizi, u jedra ivaneč- 
kog komunalca pušu povoljni 
vjetrovi. (ljr) 

Riješen problem 
odvodnje 
oborinskih i 
kanalizacijskih 
voda 


Položeno je 
120 metara 
novih cijevi 
kanalizacije 


Kao što je za posjeta mje- 
snim odborima Radovan i Lo- 
Vrečan najavio gradonačelnik 
Milorad Batinić, Grad Ivanec 
i Komunalna tvrtka _Ivkom 
krajem srpnja riješili su pro- 
blematičnu odvodnju oborin- 
skih i kanalizacijskih voda na 
potezu od parkirališta ispod 
Osnovne škole Metela Ože- 
govića do marketa i ljekarne 
u nizinskom dijelu mjesta. 


Predsjednik MO 
Stjepan Habunek 

Problem je riješen polaga- 
njem 120 metara kanalizacij- 
skih cijevi profila 50 centime- 
tara. Time su prestale i muke 
jednog građanina, komu se 
voda dotad slijevala na pri- 
Vatno građevinsko zemljište 
te ga poplavljivala, nanosila 
smeće i šljunak i zatrpavala 
šaht. Radovi stoje 50.000 kuna, 
većinom ih je financirao Grad, 
a manjim dijelom Ivkom (ljr) 


Asfaltirano je 1,5 kilometara ceste od Salin 


Za novi asfaltni 
sloj 550.000 kuna 


Mještani Salinovca, Želje- 
znice i okolice u subotu su, 21. 
kolovoza, sa zadovoljstvom 
dočekali novi asfalt na kilo- 
metar i pol dugoj dionici od 
Salinovca do Vargovca. Riječ 
je o županijskoj cesti, na kojoj 
je asfalt bio posve doderan, a 
kolnik pun udarnih rupa, pa 
vožnja tom dionicom nije bila 
ugodna. 

Radnici varaždinske  Ce- 
ste ,presvukli“ su je novim 
asfaltnim slojem, a radove je 


svotom od 550.000 kuna fi- 
nancirala Županijska uprava 
za ceste. 

Ravnatelj ŽUC-a Tomica 
Osonjački kazao je da je riječ 
o dijelu investicije ukupno 
vrijedne 700.000 kuna (s nogo- 
stupom u Salinovcu) te nasta- 
vak modernizacije ceste prema 
Margečanu najavio za iduću 
godinu. 


Nov asfaltni sloj položen 
je 1,5 kilometara ceste 

ENERGETSKI KUTAK 


Stand by koji 
plaćate 24 
sata dnevno 


Za sve uređaje koje ne 
koristimo (osim onih koji nisu 
uključeni u struju), ali svejed- 
no troše energiju kažemo da 
su u stanju pripravnosti ili 
stand by. Stand by funkcija 
kod raznih kućanskih uređa- 
ja, a naročito TV i DVD-a, troši 
i do 6% struje u kućanstvu. 

Razlozi zašto su 
uređaji u stand by 
načinu rada različiti 
su. Neki su uređaji u 
stanju pripravnosti, jer 
ih palimo daljinskim 
upravljačem. To je, 
npr, televizor, koji u stand by 
modu troši i do 24% energije 
više u odnosu kad je upaljen. 
Neki su pak u stand by načinu 
rada zbog održavanja dodat- 
nih funkcija, kao što je na pri- 
mjer sat na pećnici, dok neki 
troše energiju bez razloga. 

Sada se logično pitamo 
koliko energije potroše ure- 
daji na stand by načinu rada. 
Isprva nam se čini da troše 
jako malo, oko 1 do 10 W, me- 
dutim ti uređaji rade 24 sata 
dnevno i kroz 8670 sati u go- 
dini se značajno potroši struje. 
Potrošnja se, također, među 
sličnim uređajima razlikuje, jer 
obično noviji uređaji u stand 
by načinu potroše manje od 
starijih. U tablici je dana lista 
uređaja koje često koristimo 
u domaćinstvima, njihova 
potrošnja i njihovo vrijeme u 
stand by načinu rada. Ako gle- 
damo samo uređaje nabroja- 
ne u tablici, njihov godišnji 
trošak za stand by način rada 
je oko 400 kuna. Taj trošak 
možemo ukloniti ako uređa- 
je jednostavno  iskopčamo 
iz utičnice, jer nije dovoljno 
samo ugasiti uređaj. Na pri- 
mjer, kad punimo mobitel i 
ostavimo punjač u utičnici, 
on će i dalje trošiti struju što 
možemo vidjeti po tome da 
je i dalje zagrijan, iako nije u 
funkciji punjenja. 


Uređaji i trošak 
ada u stand by-u 


Sustav za daljinsko 
otvaranje g. vrata 

Cvijeće i molitva za poginule branitelje 


Čuvajmo uspomenu na 
poginule i važnost Oluje 


Cvijeće i svijeće položeni su na grobove Romana Ribića, Ivana Severa Nina 
l i Željka Putara Grdaka na ivanečkom groblju, te Željka Biškupa, Stjepana 
Vusića i Dražena Šešeta u Radovanu, Kamenici i Margečanu 


Cvijećem i molitvom u če- 
tvrtak su, 5. kolovoza, u povodu 
Dana pobjede, Dana domovin- 
ske zahvalnosti, Dana hrvatskih 
branitelja i 15. obljetnice vojno- 
redarstvene akcije Oluja pogi- 
nulim braniteljima ivanečkoga 
kraja počast odali roditelji i 
rodbina poginulih, predstavnici 
Udruge dragovoljaca i veterana 
Domovinskog rata, HVIDR-e, 
Hrvatskog časničkog zbora, 
MUP-a, gradski dužnosnici i vi- 
jećnici. Svi sudionici najprije su 
se okupili u Ivancu te položili 
bijele ruže na spomen obilježje 
poginulim braniteljima koje je 
podignuto u gradskom centru. 

Lampaše su potom zapalili 
i kod središnjeg križa na grad- 
skom groblju. Tu je kratko na 
značaj vojno-redarstvene _ak- 
cije Oluja podsjetio predsjed- 
nik Gradskoga vijeća Čedomir 
Bračko. Zahvalivši rodbini pogi- 
nulih te svim pripadnicima dje- 
latnog i pričuvnog sastava Oru- 
žanih snaga koji su sudjelovali u 
Oluji, oslobodili 10.500 četvor- 
nih kilometara naše domovine 
i omogućili povratak 120.000 
prognanika, Bračko je podsjetio 
da su život za Hrvatsku u toj ak- 
ciji položila 174 naša branitelja, 
dok ih je 1.100 bilo ranjeno. 

- Naša je obveza da se svake 
godine prisjetimo akcije u kojoj je 

Bijele ruže za poginule branitelje 


Molitva kod grobova poginulih 


oslobođena naša domovina — na- 
glasio je Bračko, kazavši da oku- 
pljanjem odaju počast svim po- 
ginulim braniteljima, kao i onima 
koji su umrli u međuvremenu. 
Cvijeće i svijeće položeni su 
potom na grobove Romana Ri- 
bića, Ivana Severa Nina i Željka 
Putara Grdaka na ivanečkom 
groblju. Molitve kod grobova 
predvodile su majke pokojnog 
Romana i Ivana. Gradski vijeć- 
nici potom su položili cvijeće 
i na grobove branitelja Željka 
Biškupa, Stjepana Vusića i Dra- 
žena Šešeta u Radovanu, Ka- 
menici i Margečanu (lj) 


Lovačko društvo Šumski zec iz Margečana priredilo lovačko natjecanje 


i pučku zabavu 


Rekordnih 36 lovačkih društava u 
gostima kod Sumskog zeca 


Čak 36 lovačkih društava iz cijele Kra- 
pinsko-zagorske, Zagrebačke, Međimurske 
i Varaždinske županije sudjelovalo je na 
natjecanju u gađanju letećih meta što ga je 
kod svog lovačkog doma u nedjelju, 25. srp- 
nja, priredilo Lovačko društvo Šumski zec 
iz Margečana. Rekord je to koji dosad nije 
zabilježilo nijedno društvo, a tajnik Zvonko 
Grđan ne krije zadovoljstvo ni činjenicom 
da se natjecanje pretvorilo u pravi druš- 
tveni događaj na kojemu se okupilo preko 
tisuću mještana. 

- U natjecanjima je sudjelovalo više od 
200 lovaca. U ekipnom poretku prvi su 
lovci LD-a Zelendvor, drugi je Lug iz Šaši- 
novca kod Sesveta, a treće mjesto osvojili 
su članovi LD-a Vepar iz Ljubešćice. I u po- 
jedinačnoj konkurenciji pehare su osvojili 
gostujući lovci — kazao je Grđan. Pohvale 


Više od 200 lovaca natjecalo se 
u gađanju letećih meta 

na uspješnoj organizaciji idu lovcima Šum- 
skog zeca; od njih 39, čak 38 ih se angažiralo 
u dočeku i prihvatu gostiju. Lovci su zado- 
voljni i zaradom ostvarenom prodajom lo- 
vačkog gulaša, pečenki i kobasica. Dostajat 
će, kažu, da plate zakupninu za lovište. 

Lovci toga društva posljednjih su godi- 
na ostvarili velike pomake u modernizaciji 
i opremanju svoga lovačkog doma. Sami su 
sagradili novu nadstrešnicu, pa pod njom 
i u domu ima mjesta za 300 posjetitelja. 
Prošle godine sagrađen je i vodovod do 
doma, koji je stajao ukupno 70.000 kuna. 
Glavninu troškova polaganja vodovoda 
pokrio je Grad Ivanec.(ljr) 


Natjecanje se pretvorilo u pravi 
društveni događaj za mještane Mar- 
gečana, Željeznice, Gačica i okolice 


Gosti iz Poljske ispred Gradske vijećnice izveli su atraktivan plesni program 


mat ačakao # e 

Ivančani su uživali u raskošnim nošnjama gostiju iz Soleca 


U trodnevnom gostovanju kod KUD-a Salinovec boravilo 60 folkloraša iz poljskog Soleca 


Zaplesali u kolu i proželi 
kulturu dvaju naroda 


KUD Salinovec, Grad Ivanec i Turističko društvo pobrinuli su se da gostima boravak u našemu 
kraju bude što zanimljiviji i atraktivniji 


Takvog veselja i plesa u sa- 
linovečkoj školi još se nije ni 
vidjelo ni čulo, kao što je to 
bilo u utorak, 17. kolovoza, 
na dočeku što su ga članovi- 
ma KUD-a Solec iz istoimena 
poljskog gradića priredili do- 
maćini iz KUD-a Salinovec. 

Vraćajući se s međunarod- 
ne folklorne smotre u Bugar- 
skoj, Poljaci su došli u goste 
Salinovčanima, koji su prije 
dva mjeseca boravili kod njih. 
Susret je bio i više nego srda- 
čan, a KUD Salinovec doček 
im je priredio u novoj školi. 


Goste su pozdravili predsjed - 
nica KUD-a Ljiljana Gotal, 
predsjednik Mjesnog odbora 
Stjepan Hudoletnjak i dogra- 
donačelnica Jasenka Friščić, 
koja je goste potom pratila i 
kroz većinu programa što su 
ih za njih tijekom tri dana pri- 
premili domaćini. 


- Poljska je velika sestra, 
Hrvatska joj je manji brat. 
lako vas ima samo 40 milijuna 
više, zajedno možemo Europi 
pokazati naše vrijednosti — u 


Dogradonačelnica J. Friščić goste je pratila kroz većinu 
programa što su ih domaćini priredili svojim gostima 


šali je poručio predstavnik 
Varaždinske županije Marin 
Vučić. Nakon programa što su 
ga izveli mali domaći folklora- 
ši, uz živu su glazbu muzikaša 
zajedno zaplesali i solecki i 
salinovečki plesači i na djelu 
pokazali kako se prožimaju 
kulture i njeguje prijateljstvo. 
Ono je kasnije potvrđeno na 
vinorodnu Šatornjaku, gdje su 
svi tamošnji vinogradari gosti- 
ma otvorili vrata svojih klijeti, 
pa je do kasno u noć potrajalo 
druženje uz glazbu, domaće 
delicije i dobru kapljicu. 


Dan poslije gosti su na 
otvorenom, ispred  ivaneč- 
ke Gradske vijećnice, izveli 
jednosatni atraktivan plesni 
program te svojim živopisnim 
nošnjama i običajima oduševi- 
li okupljene Ivančane. Našim 
građanima bila je to prilika da 
izbliza upoznaju specifičnosti 
poljskog folklora i narodne 
glazbe, koji se po mnogočemu 
razlikuju od naših. KUD im 
je, u suradnji s Gradom Ivan- 
cem i Turističkim društvom, 
priredio bogat program, pa 
su gosti upoznavanje našega 
kraja nastavili posjetom Fri- 


Poljski folkloraši spontano su zaplesali sa svojim 
domaćinima u salinovečkoj školi 


ščićevu mlinu, Trakošćanu i 
Lepoglavi, a do kasno u noć 
družili su se i plesali u Ribič- 
kom domu. 

O lijepom prijateljstvu i 
sklopljenim vezama govori i 
podatak da su Poljaci, umje- 
sto odlaska kući u četvrtak 
ujutro, na put krenuli tek 
predvečer, nakon dugog i sr- 
dačnog oproštaja sa svojim 
domaćinima. Pritom treba 
naglasiti da su Salinovčanima 


pripremom obroka uvelike 
pomogle članice ivanečke 
Maske i margečanske Mar- 
garete, a i same su u svojim 
domovima smjestili goste iz 
Poljske. 

Iz Salinovca i Ivanca gosti 
su kući ponijeli lijepe uspo- 
mene i, što je najvažnije, po- 
tvrdili prijateljstvo koje će se, 
vjerujemo, nastaviti još dugo 
potvrđivati kulturnom i dru- 
gom suradnjom .(ljr) 


Društva prijatelja narodnih običaja Maska u mađarskoj Zalabaksi 


Članovi ivanečkog Društva prijatelja narodnih obi- 
čaja Maska u kolovozu su bili u Mađarskoj, a zajedno 
s KUD-om Varteks gostovali su na lokalnoj etnološkoj 
manifestaciji u mjestu Zalabaksa, u pokrajini Zala. 

Među ostalim, ,štrihali“ su (vršali) žito i slagali sno- 
pove koje su domaćini potom iskoristili da prikažu 


dača. 


kako su se slamom nekad pokrivali krovovi seoskih 


Članice Maske u gastronomskom su se dijelu 
manifestacije pobrinule da zagorske delicije ne zao- 
stanu za specijalitetima što su ih priredile vrsne ma- 
darske domaćice. Ljutim gulašima i paprikašima ,su- 


protstavile“ su gibanice, zlevke, kiflice, domaći kruh i 


kosanu mast, pa je druženje proteklo u veselom obo- 


županije (ljr) 


stranu kušanju i ocjenjivanju finih jela. Gostovanje 
domaćih KUD-ova u susjednoj zemlji organizirala je 
Zajednica kulturno-umjetničkih udruga Varaždinske 

Salinovec produljio tradiciju najstarijih 
seoskih igara u Hrvatskoj 


Mladi čuvaju 


tradiciju sela 


Slavodobitnik ovogodišnjih 26. igara je ekipa 
domaćina, drugi je Stažnjevec, a treći Lančić-Knapić 


Potezanjem užetom podiglo je emocije 


roz prošlih 26 godi- 
na kroz Seoske igre 
starih sportova u 


Salinovcu, najstarije u Hrvat- 
skoj, prošle su tisuće natjecate- 
lja! Oni su nam donijeli svoje 
seoske običaje i isprepleli ih 
s našom lokalnom kulturom. 
Sklopili smo prekrasne veze sa 
sredinama iz cijele Hrvatske. 
Neka nam rezultati ne budu 
mjerilo uspješnosti, već kroz 
igru i druženje stvorimo nova 
prijateljstva! — uskliknuo je na 
svečanosti otvaranja salinoveč- 
kih igara u nedjelju, 8. kolovoza, 
domaćin Stjepan Hudoletnjak, 
predsjednik mjesnog Društva 
za sportsku rekreaciju. 

Daje gotovo 500 natjecate- 


lja iz Zadarske, Brodsko-posav- 
skei cijele Varaždinske županije 
njegov poziv ozbiljno shvatilo, 
pokazala su cjelodnevna na- 
tjecanja na mjesnim sportskim 
terenima u čak trinaest discipli- 
na. Unatoč žestokom i srčanom 
nadmetanju, rezultati su ipak 
bili u drugom planu, a za to su 
najzaslužniji mladi, kojih je ove 
godine bilo više no ikada. 

- Bilo ih je između 80 i 90 
posto, a to pokazuje da su mla- 
di prihvatili tradiciju i baštinu 
hrvatskoga sela, da je se ne sti- 
de i da s velikim entuzijazmom 
promiču seoske sredine iz kojih 
dolaze — kazao je Hudoletnjak. 
Najviše interesa brojnih posjeti- 
telja pobudile su stare vještine — 

natjecanja u sastavljanju pluga, 
bikovanju, penjanju uza stup, 
potezanje štapom i užetom u 
muškoj i ženskoj konkurenciji. 
Publika je gromoglasno bodrila 
natjecatelje u skoku s mjesta, 
hodanju na štakama, nošenju 
košare na glavi, trčanju u vre- 
ći, vožnji živih tački i bacanju 
kamena s ramena. U posebnoj, 
trinaestoj disciplini nastupili su 
muzikaši kao pratnja svake eki- 
pe, pa je sa svih strana odjeki- 
valo brundanje basa uz violine, 
cimbule, gitare i harmonike. 

Slavodobitnik igara ekipa je 
Salinovca, drugo mjesto osvoji- 
la je momčad Stažnjevca, a tre- 
ćeplasirani su momci i djevojke 
iz Lančića-Knapića. Sudjelova- 
le su i ekipe Paljuva iz Zadarske 
županije, Gornjih Bogićevaca 
iz Brodsko-posavske županije, 
Črnca, Poljane Biškupečke, Jal- 
kovca i Margečana. Goste i do- 
maćine cijeli su dan zabavljali 
Faringaši iz Prigorca. Priređen 
je i bogat popratni program. 
KUD Salinovec u staroj je ško- 
li priredio etnološku izložbu, a 
pod šatorom se odvijao kultur- 
no-zabavni program u kojemu 
su nastupili salinovečki folklo- 
raši i plesne grupe. 

Seoske igre održane su pod 
pokroviteljstvom  Varaždin- 
ske županije i Grada Ivanca, 
a nakon prigodnog obraćanja 
dogradonačelnika Branka Pu- 
tareka, otvorio ih je varaždinski 
dožupan Milan Pavleković. (ljr) 

Sastavljanje pluga među najstarijim je 
natjecateljskim disciplinama 


% 


Nagradu slavodobitnicima 
Seoskih igara uručio je 
dogradonačelnik Branko 
Putarek 


Skok s mjesta - za mlade i vješte 


natjecatelji s visine skakali s — tikvom u naručju 


U nedjelju, 22. kolovoza, 
vreva, žamor i burno navijanje 
na stažnjevečkom igralištu Vin- 
ski potok. Okupilo se tu staro i 
mlado na 3. stažnjevečkim igra- 
ma, specifičnim po tome što su 
strogo rodoljubne. U njima, 
naime, mogu sudjelovati samo 
domaće momčadi: 

- Dok obavimo sva ,među- 
narodna“ natjecanja, onda se 
mi, Stažnjevčani, natječemo 
među sobom! Pa moramo zna- 
ti koji je dio Stažnjevca u naj- 
boljoj kondiciji! — rekoše nam 
raspoloženi mještani. Dok ih 
se oko 150 natjecalo u rekor- 
dnoj 21 disciplini, drugih 150 
ih je sa strane bodrilo i navija- 
lo, a to znači da su mjesne igre 
okupile gotovo cijelu stažnje- 
večku populaciju! Iz svega gla- 
sa bodrili su oni jednu od triju 
ekipa — Centra, Na malenom 
brijegu i Otoka ljubavi, što su 
bile formirane prema teritori- 
jalnom načelu. 

- Kod nas vam je kao u Sinj- 
skoj alci. Natjecati se mogu 
samo = Stažnjevčani! Dobne 


Veselo skijanje na travi 


granice nema, najmlađi natje- 
catelj je Gabrijel Pavlina(4), a 
najstarija je Barbara Bosanac 
(64). Odaziv mještana pokazuje 
da smo postigli cilj, a to je ma- 
sovno sudjelovanje u rekreaciji 
i prenošenje natjecateljskog 
duha i lokalne tradicije na dje- 
cu i mlade — kazao je predsjed- 
nik Mjesnog odbora Zvonko 
Sedlar. 

- Sve radimo sami! Izradili 
smo rekvizite (štule, skije za 
skijanje po travi), nabavili smo i 
novo uže! Žene iz svih ,sektora“ 
ispekle su brdo kolača i klipića, 
a glavni za pripremanje koba- 
sica bio je Ivo Mudri Brežni — 
pohvalio je sumještane Nikola 
Sedlar, predsjednik Udruge za 
kulturu i sport, koja je orga- 
nizirala susrete. Na igrama se 
natjecala i Višnja Kozina, koja 
kamena s ramena baca osam 
metara udalj! 

- Uopće na treniram! To mi 
je tako, od prirode — smije se 
Višnja. Tu je i Zvonimir Oštar- 
jaš, glavni favorit ekipe Centra 
u bikovanju. 

3. stažnjevečki susreti 


Na seoskim igrama bez 
granica pola Stažnjevca 


Vatrogasci iz Gačica dovezli su 3000 litara vode za bazene u koje su 


ve 


Koja će prva popustiti? Iz ekipe Centra ili Otoka ljubavi? 


- Bez njega i njegovih 167 
kilograma nema pobjede! 
Samo da nam ostane u formi 
— uzdisali su u ekipi Centra. 
Za natjecanje su se spremali i 
stažnjevečki državni prvaci u 
piljenju drva. Ivan Šimek, To- 
mica Čaklec i Zlatko Hruškar 


umna = 
GE fra u Be 
: RK? STa 
na" 
; 


Ito treba znati... 


drvo promjera 20 centimeta- 
ra prepile za 18 sekundi! Uz 
klasične discipline seoskih 
igara, domaćini su svoje obo- 
gatili i novim, šaljivim, nikad 
dosad viđenim disciplinama, 
pa su doista postale — igre bez 
granica. Među ostalim, va- 
trogasci iz Gačica cisternom 
su dovezli 3.000 litara vode u 
bazene u koje natjecatelji ska- 
ču s tikvama u naručju nakon 
penjanja po klizavoj strmini 
od osam metara! A nakon 
cjelodnevnih igara, pobjed- 
nik, ekipa Centra, dobila je 
originalnu nagradu - drveni 
prijelazni pehar, rad likovnog 
umjetnika Ivana Kosmačina! 
Za dobar glazbeni štimung 
čestitke idu domaćoj ekipi 
muzikaša iz Albatros banda. 
(jr) 


Neodoljive Margaretice dobile su buran pljesak publike 


rujan 2010 

U subotu, 11. srpnja, članovi 
Prve kubure iz Višnjice doista su 
gromoglasno obilježili početak 
središnje kulturno-zabavne pri- 
redbe Margetje u Margečanu, 
što ju je četvrtu godinu organi- 
zirala mjesna Udruga građana 
Margareta. Pucanje iz kubura, 
a potom zvukovi pjesme Do- 
bro mi došel, prijatelj, kojom je 
glazbeni sastav Lirika pozdra- 
vio brojne goste i posjetitelje iz 
cijelog margečanskog kraja što 
su posve ispunili velik šator na 
mjesnom igralištu, bio je znak 
da fešta može početi. 


Nakon  pozdravnih riječi 


Središnja godišnja kulturno-zabavna priredba margečanskog kraja 


Margareta zaslužna za kulturnu renesansu margečanskog kraja 


domaćina Zvonka Brežnjaka, 
predsjednika Margarete, doma- 
ćinima su pozdrave i čestitke na 
velikim iskoracima u organizira- 
nju društvenog života, uređenju 
naselja, animaciji djece i mladih 
i kulturnoj renesansi Margečana 
uputili ivanečki gradonačelnik 
Milorad Batinić i izaslanik _Va- 
raždinske županije Dejan Težak, 
županijski vijećnik.  Višesatni 
program potom su priredile 
domaće i gostujuće udruge i 
KUD-ovi — mali zbor Margare- 
tice, mali folkloraši radovanskih 
Lompuša, zbor mladih i domaći 
župni zbor Sveta Margareta, a u 


bendu su zasvirali članovi obite- 
lji Habunek iz Lovrečana. Na- 
stupili su i KUD-ovi Varteks iz 
Varaždina, Elizabeta iz Jalžabe- 


ta, Izvor iz Završja te KUD Be- 
denica. Posjetitelji su se od srca 
nasmijali humoreski Posel, što ju 
je izvela Glumačka družina Ko- 


medijaši iz Stažnjevca. Domaćini 
su uručili zahvalnice osobama, 
tvrtkama i institucijama koje im 
pomažu u njihovu radu. 
Margetje je ponovno na- 
stavljeno u utorak, 13. srpnja, 
na sam spomendan sv. Marga- 
rete, zaštitnice župe Margečan. 
U župnoj crkvi svečanu misu 
predvodio je župnik vlč. Aloj- 
zije Pakrac. U povodu župskog 
blagdana, umjetnici iz mjesta i 
okolice priredili su izložbe svo- 


Margetje je središnja kul- 
turno-zabavna priredba u 
Margečanu 


jih slika i skulptura na otvore- 
nom. Izlagali su Jelena Copak i 
Slavko Zagorec iz Margečana, 
Ilija Ožinger iz Filipića, Kristina 
Habunek iz Lovrečana i Mato 
Habunek iz Završja. Minerale i 
poludrago kamenje našega kraja 
prikazala je Udruga ,Lepoglav- 
ski ahat KUD Salinovec izlo- 
žio je etno-baštinu svoga kraja 
i slastice, a bogatstvo učeničkih 
radova pokazale su školske uče- 
ničke zadruge Višnja iz Višnji- 
ce, Iglica iz Radovana i Cofik 
iz Margečana. Manifestacija je 
održana pod pokroviteljstvom 
Turističkog društva Ivanec. (ljr) 


Glazbena obitelj Habunek iz Lovrečana 


rujin 2010 


Zao 


NOVINE 


IZDVOJENO 


Druženja u 
Varaždinu, 
Koprivnici i 
Mariji Bistrici 

Članovi ivanečke Udruge 
tjelesnih invalida ILO pridru- 
žili su se u subotu, 24. srpnja, 
petstotinjak invalida iz cijele 
Hrvatske na 18. susretu osoba 
s invaliditetom u Koprivnici. 
Sudjelovali su u rekreacijskim 
natjecanjima prilagođenim 
invalidima te, u jakoj konku- 
renciji udruga iz cijele zemlje, 
osvojili dva zlatna i jedan 
brončani pehar. Zlatni su bili 
na visećoj kuglani i u belotu, 
dok im se u gađanju zračnom 
puškom osmjehnula bronca. 
Tjedan dana ranije petnae- 
stak je članova udruge sudje- 
lovalo i na međunarodnom 
druženju invalidnih osoba na 
Aquacityiju u Varaždinu, gdje 
se okupilo više od 800 člano- 
va iz 36 udruga. Naši članovi 
prva mjesta osvojili su u pika- 
du i nabacivanju koluta, dok 
su na visećoj kuglani bili dru- 
gi. Ivančani nastoje sudjelo- 
Vati u svim važnijim susretima 
invalida na području sjevero- 
zapadne Hrvatske . 

A u utorak, 10. kolovoza, 
skupina ivanečkih invalida pri- 
družila se 19. zavjetnom ho- 
dočašću osoba s invaliditetom 
Hrvatske Nacionalnom _sve- 
tištu Majke Božje Bistričke, u 
kojemu je sudjelovalo trideset 
udruga iz cijele zemlje. Nakon 
mise koju je predvodio rektor 
Zlatko Koren i molitve na Kal- 
Variji, Ivančani su sudjelovali 
u rekreacijskim natjecanjima. 
Javnu zahvalu na pomoći u 
prijevozu uputili su DVD-u Iva- 
nec i GD Crvenoga križa. (ljr) 


HUMANOST Ivanečka Udruga udomitelja Nada prikuplja sredstva za gradnju 
kuće udomljenim štićenicima 


Darujmo kunicu za 
njihovu novu kućicu 


i Štićenici se nemaju kamo vratiti; njihova biološka obitelj živi u siromaštvu, u 


dotrajaloj kućici s jednom sobom i kuhinjom, bez kupaonice, vode i sanitarnog čvora 


— Kunica do kunice — ku- 
ćica! Može li tako? Čini se da 
može i to zahvaljujući pleme- 
nitosti članica ivanečke Udru- 
ge udomitelja Nada, koje su se 
prihvatile, naizgled, nemoguće 
misije — sagraditi kućicu za 
dva štićenika, brata i sestru iz 
Prigorca, koji, stjecajem teške 
sudbine, već pet godina žive u 
udomiteljskoj obitelji. Odgojno 
posve zapuštena i zanemarena 
djeca (mlađe dijete u petom 
razredu nije znalo čitati) iz bi- 
ološke su obitelji morala biti 
izdvojena zbog loših stambenih 
i materijalnih prilika, nasilja, al- 
koholizma i samoubojstva jed- 
nog roditelja. 

- Odmah nakon što sam 
ih udomila, vidjelo se da su to 
djeca koja mogu daleko više. 
Međutim, zbog višegodišnjeg 
zapuštanja, bila su uvršteni u 
prilagođeni program obrazo- 
vanja. Stariji brat lijepo se sna- 
šao, završio je stolarsku školu, 
zaposlio se i narastao u po- 
štenog mladića koji bi se htio 
vratiti u svoju biološku obitelj. 
Mlađa sestra pohađa osnovnu 
školu i još će morati ostati udo- 
mljena, ali jednog dana i ona bi 
se htjela pridružiti bratu. 

No, mladić se nema kamo 
vratiti. Stoga mu želimo po- 
moći u gradnji kućice 60-ak 
kvadrata, kako bi se napokon 


Naše malo, djeci je puno! 


- Svi koji žele ugraditi djelić svoje dobrote u novi dom naših 
štićenika, dobro su došli. Novčani prilozi mogu se uplatiti na ži- 
ro-račun broj 2360000-3114796570, otvoren u Zagrebačkoj banci 
na ime Jurić Ž. Svaka kuna, a pogotovo građevinski materijal, ci- 
gla, cement, stolarija, pločice, radovi, neprocjenjivo su nam važni. 
Naše malo, toj je djeci puno — poručila je Mladenka Ravenski. Po- 
moć je najavila i gradska Humanitarna fundacija Pro vitae. (ljr) 


mogao skrasiti — ispričala je 
udomiteljica Mladenka  Ra- 
venski, tajnica Udruge Nada. 
U činjenicu da mladić doista 
nema kamo, uvjerili smo se i 
sami, posjetom njegovoj obi- 


telji, majci i bolesnoj baki, koje 
žive u dotrajaloj sirotinjskoj 
kućici u Prigorcu. 

- Živimo u jednoj kuhinji i 
sobi, bez sanitarnog čvora, ku- 
paonice i vode u kući — kazala 

je mladićeva majka koja se nije 
željela fotografirati. 

- Majka i baka također žele 
njegov povratak, a mati je na 
sinovo ime tijekom posljednjih 
godina od svojih skromnih 
radničkih primanja uplaćivala 
po par stotina kuna za stam- 
benu štednju. Na žalost, taj 
novac nije dovoljan za gradnju 
kuće čija se vrijednost procje- 
njuje na stotinjak tisuća kuna. 
Stoga smo pokrenuli akciju 
Darujmo kunicu za njihovu 
kućicu. Molimo sve koju mogu 
da pomognu — kazala je M. 
Ravenski. Nova kućica gradit 
će se pokraj sadašnje, dotraja- 
le, pa je već srušena stara štala 
i počelo je raščišćavanje terena 
na kojemu će se kopati temelji 
objekta. 

O tome da ljudi još žele po- 
moći pokazuje i podatak da je 
udruga na Danima grada pri- 
kupila 3.300 kuna dobrovoljnih 
priloga, Lidl je donirao 15.000 
kuna, Grad Ivanec odrekao se 
komunalnog doprinosa, Co- 
ning je besplatno izradio pro- 
jekte, a Geoizmjera je smanjila 
cijenu geodetske podloge i par- 
celacijskog elaborata. 

Udruga Nada obitelji je 
veliku pružila pomoć kod sre- 
divanja vlasništva i dobivanja 
građevinske dozvole. 

(jr) 


IZ STOMATOLOŠKE ORDINACIJE 
Poremećaji sekrecije sline: kserostomija i ptijalizam 


U prošlom smo broju govo- 
rili o slini kao značajnom čim- 
beniku usne šupljine, a u ovom 
ćemo broju reći ponešto o po- 
remećajima izlučivanja sline. 

Kao što smo već rekli, sekre- 
cija je sline uvjetovana radom 
velikih i malih žlijezda slinovni- 
ca, a količina sline regulirana je 
vegetativnom živčanom _iner- 
vacijom. Salivarna je sekrecija 
pod utjecajem dnevnog ritma, 
ovisno o uzimanju i tipu hrane 
te o endokrinim čimbenicima. 
Noću je izlučivanje sline sma- 
njeno, a količina se sline fizi- 
ološki razlikuje i prema dobi, 
tako da mlađi ljudi izlučuju 
veće količine sline. Normalno 
se luči od 500 do 800 mL sline 
na dan. 

Kada govorimo o poreme- 
ćajima sekrecije sline, moguće 
su opcije suhoća usta (ksero- 

stomija), smanjeno izlučivanje 
(oligosialija) te povećano luče- 
nje (ptijalizam). Da bi stoma- 
tolog mogao dijagnosticirati 
jedan od poremećaja izlučiva- 
nja sline, potrebno je testiranje 
količine sline. Mjeri se količina 
sline u jedinici vremena, tije- 
kom 1 ili 5 minuta. Normalna 
je salivacija u 5 minuta 2-3 mL, 
oligosialija ili smanjeno izluči- 
vanje je 1-2 mL, a kserostomija 
ili suhoća usta je kada je sline 
manje od 1 mL. Ptijalizam ili 
prekomjerno lučenje je kada je 
sline više od 3 mL u 5 minuta. 
Kod suhoće usta provodi se i 
test vitroadhezije. To je kvalita- 
tivni test, a provodi se pomoću 
stomatološkog ogledala, tako 
da se staklena površina ogleda- 
la pritisne na jezik i naglo od- 
voji od njega. Test je pozitivan 
ako se ogledalo lijepi na sluzni- 

cu jezika, a negativan je ako se 
ogledalo bez otpora odvaja od 
sluznice. 

Kserostomija ili suhoća 
usta je klinička manifestacija 
disfunkcije žlijezda slinovnica, 
ali sama po sebi nije bolest, nego 
jejedan odsimptoma. Etiologija 
kserostomije može se podijeliti 
na onu uzrokovanu bolestima 
žlijezda slinovnica (neoplazme, 
ciste, prisutnost kamenaca u 
samim žlijezdama ili njihovim 
izvodnim kanalima),  siste- 
mnim bolestima (AIDS, sarko- 
idoza), autoimunim bolestima 
(Sjogrenov sindrom) te ijatro- 
geno uzrokovanu kserostomi- 
ju (prilikom zračenja u terapiji 
karcinoma, nakon transplan- 
tacije organa, uzimanja nekih 


lijekova, prilikom kemoterapije 
karcinoma, kirurških operacija 
abdomena). Kserostomija se 
javlja i kod disanja na usta, pot- 
hranjenosti, dehidracije, a može 
biti i jedna od manifestacija 
depresije. Liječenje ovisi o nje- 
nom uzroku. Ako je preostalo 
dovoljno aktivnog žlijezdanog 
tkiva, ono se može stimulirati 
lokalno  (žvakaćim gumama 
bez šećera, bombonima bez 
šećera, dvopekom) ili sistemski 
(lijekovima). Ako pak žlijezda- 
no tkivo nije moguće stimuli- 
rati, preporučuje se primjena 
preparata umjetne sline. Bu- 
dući da su takvi pacijenti skloni 
gljivičnim infekcijama, karijesu 
i parodontopatijama zbog gu- 
bitka protektivnog učinka sline, 


preporučuje se primjena anti- 
mikotika, fluoridnih gelova te 
oralnih antiseptika. 

Ptijalizam ili povećano 
lučenje sline može biti po- 
pratna fiziološka pojava, ali i 
simptom oralnih i sistemnih 
bolesti. Fiziološko prolazno po- 
većanje sekrecije sline može biti 
uzrokovano žvakanjem čvrste i 
suhe hrane, osjetom okusa i mi- 
risa, zveketom pribora za jelo, 
pogledom na hranu, nicanjem 
zuba i trudnoćom. U terapiji se 
koriste lijekovi poput atropina i 
efedrina. Moguća je i kirurška 
terapija (podvezivanje izvod- 
nog kanala žlijezde), a dobri se 
rezultati postižu i malim doza- 
ma radioaktivnog zračenja. 

KRETANJE-ZDRAVLJE 28, akcija Krenimo u susret zdravlju 


Unatoč lošem vremenu, blizu 150 rekreativaca, izlet- 
nika i planinara uključilo se u tradicionalnu rekreacijsku 
akciju Krenimo u susret zdravlju te propješačilo stazu od 
centra Ivanca do vrha Ivančice. Nakon pješačenja, koje, 
ovisno o kondiciji, traje blizu dva sata, brojni sudionici 
uključili su se u sportsko-rekreativni program što ga je 


aciju. 


na vrhu organiziralo ivanečko Društvo za sportsku rekre- 


Na visećoj kuglani najbolji su bili Ljerka Bosak, Danijel 
Grabar i Boris Strugar, svi iz Lančića-Knapića. U skakanju 
u vreći na cilj su najbrže stigli Mirjana Balažinec iz Podra- 
vine, Nikola Grabar iz Lančića i Tomica Daraboš iz Ivanca. 


U skoku s mjesta najdalje su skočili Emilija Crkvenčić iz 


Podravine, Tomislav Strugar iz Prigorca i Boris Strugar iz 


Lančića. U najatraktivnijoj disciplini, potezanju užetom, 
slavila je ekipa Lančića, koja je u finalu pobijedila Kuma- 
šine iz Podravine. Treća je Tvornice obuće Ivančica, a če- 
tvrto mjesto osvojila je ekipa Ivanec-Bistrica.(ljr). 

Svatko bi trebao pročitati bonton svakidašnje komunikacije s invalidnim osobama 

INVALIDI Dostupna web stranica invalidske udruge 


Bonton ophođenja s 
invalidnim osobama 


Udruga tjelesnih invalida ILO 
iz Ivanca od sredine kolovoza 
ima svoju web stranicu. Zanimlji- 
va je, jer uz uobičajene osnovne 
podatke o udruzi, njezinu vod- 
stvu i kontakt-brojevima, udru- 
ga je na njoj objavila i niz drugih 
sadržaja čiji je cilj da osobama s 
tjelesnim ograničenjima olakšaju 
život. Među ostalim, objavljene 
su vijesti o aktivnostima udruge, 
ali i popis arhitektonskih barijera 
u Ivancu i Lepoglavi. Invalidi su 
uredno popisali sve javne i druge 


ustanove i institucije u dva grada 
koje su nedostupne polupokret- 
nim i nepokretnim ljudima u 
kolicima. 

- Objavili smo i Bonton u 
svakidašnjoj komunikaciji s 
invalidnom osobama, jer ljudi 
često ne znaju kako se ponaša- 
ti, što činiti i kako razgovarati s 
invalidima. Svatko bi ga trebao 
pročitati — istaknuo je tajnik 
Udruge invalida Juraj Putarek. 

Cesto se, primjerice, događa 
da ljudi izbjegavaju rukovanje s 


osobom kojoj je ruka amputira- 
na, a to ne bi trebali činiti. Ru- 
kujte se lijevom rukom ili onako 
kako to najbolje odgovara osobi s 
invaliditetom. Ili, ne vičite u uho 
osobi oštećena sluha. Govorite 
joj polako i direktno, vaši izrazi 
lica i pokreti usana pomoći će joj 
da vas razumije. Ako razgovara- 
te sosobom u kolicima, sjednite, 
da joj možete gledati u oči. Svi 
takvi i slični savjeti mogu se naći 
na web stranicama Udruge na 
adresi www.uti-ilo.hr (ljr) 


Tuberkuloza je zarazna 
bolest različitih vrsta doma- 
ćih i divljih životinja, ptica i 
čovjeka. Očituje se tvorbom 
čvorića specifične histološke 
građe, eksudativnom upalom 
seroznih ovojnica, a u kasni- 
jem stupnju sirastim nekroza- 
ma oboljelih tkiva. Uzročnik 
bolesti je bakterija iz roda 
Mycobacterium. 

Mycobacterium bovis je 
uzročnik goveđe TBC i gos- 
podarstveno i epizootiološ- 
ko ima najveće značenje, jer 
bolest može izazvati i u pasa, 
mačke, svinje, koze i konja. 
Mycobacterium avium je po- 
najprije uzročnik TBC-a u 
kokoši, purana i svih ostalih 
ptica. Izvor zaraze su bolesne 
životinje, njihove  izlučevi- 
ne, lešine, onečišćena hrana i 
voda, mlijeko, meso i organi 
bolesnih životinja. Bolest se 
širi dodirom, zrakom, hra- 
nom i vodom te nakupom 
tuberkuloznih grla. Ulazna 
»vrata“ su dišni, probavi, mo- 
kraćno-spolni sustav, koža 
i sisni kanal. Trajno stajsko 
držanje goveda, nepovoljne 
higijenske prilike u pogledu 
prehrane i iskorištavanja živo- 
tinja, povećavaju mogućnost 
obolijevanja. 


NE  IZVETERINARSKE AMBULANTE 

ši /& Tuberkuloza 

Ni" domaćih životinja 
I  evislav Kadeh, la vel ned 


Da bi se umanjila moguć- 
nost širenja TBC-a sa zara- 
ženih goveda na čovjeka i 
životinje, veterinari provode 
tuberkulinizaciju goveda. 
Postupku se podvrgavaju sva 
goveda starija od šest tjedana, 
pri čemu se tuberkulin ubriz- 
gava u lijevu stranu vrata. 
Interpretacija  tuberkulinske 
reakcije temelji se na pregledu 
eventualne otekline i mjere- 
njem debljine kožnog nabora 
na mjestu ubrizgavanja tuber- 
kulina nakon 72 sata. Reakcija 
može biti negativna, sumnjiva 
i pozitivna. Kod negativne 
reakcije životinja je zdrava. 
Životinje koje su reagirale po- 
zitivno, upućuju se na klanje i 
provode se mjere suzbijanja i 
iskorjenjivanja TBC-a. Gove- 
da kod kojih se utvrdi sum- 
njiva reakcija, nakon 42 dana 
moraju se podvrgnuti novom 
postupku, a ako se i nakon 
njega utvrdi pozitivna ili sum- 
njiva reakcija, takva goveda 
upućuju se na klanje. 

Da bi gospodarstvo dobilo 
status stada goveda službeno 
slobodnog od TBC-a, sva go- 
veda starija od šest tjedana mo- 
raju biti tuberkulinizirana dva 
puta u razmaku od najmanje 
šest mjeseca. 


IZ LIJEČNIČKE ORDINACIJE 


Početak školske godine i kod 
roditelja izaziva niz upita: hoće 
li dijete biti uspješno, hoće li iz 
školedolazitizadovoljno,hoćete 
li mu znati i moći pomoći? Sva 
ta pitanja nemoguće je izbjeći. 
Postoje načini i postupci kojima 
ćemo doprinijeti da boravak 
u školi djetetu bude ugodniji, 
a izvršavanje školskih obveza 
učinkovitije. 

Dijete školske dobi trebalo 
bi spavati 8-10 sati. Odlazak na 
spavanje treba biti u približno 
isto vrijeme. Za djecu mlađe 
školske dobi oko 21 sat. Sjedenje 
u školi nekoliko sati, u uvjetima 
i načinom za njih posve novim, 
dovodi do zamora muskulatu- 
re, umora, glavobolje, pospano- 


sti. Mnogi će prvašići imati po- 
trebu za dnevnim snom. Nakon 
odmora omogućite im kretanje 
u prirodi, na igralištu. Ostaviti 
ih da se odmaraju pred TV-om 
nije dobar odabir. Kontrolirajte 
koliko vremena provode pred 
kompjutorom i TV-om i koje 
programe prate. 

Redovito pranje ruku, po- 
sebno prije i nakon upotrebe 
WC-a i prije jela. Ruke treba 
prati tekućim mlazom vode i 
tekućim sapunom najmanje 
10 sekundi, odnosno brojiti 
najmanje do 10 (preporuča se 
30 sekundi). Prati zube ujutro 
i navečer i nakon svakog slat- 
kog obroka. Tuširati se sva- 
kodnevno, kosu prati 1-2 puta 


tjedno. Oblačiti djecu slojevi- 
to. Odjeću za nastavu tjelesne 
i zdravstvene kulture ne odje- 
nuti kod kuće nego ponijeti u 
vrećici, nakon sata presvući se 
u suho. 

Ne smije se dopustiti djetetu 
odlazak u školu bez doručka. 
Sve naše škole imaju (topao ili 
hladan) obrok, ali on je između 
9,30 i 10.30. Mnoga djeca ne 
žele se hraniti u školskoj kuhi- 
nji, za što, na žalost, često imaju 
podršku roditelja. Školski obrok 
uvijek je bolji odabir od smoki- 
ja, čipsa, Coca cole ili — ničega. 
Svakodnevno u prehrani treba 
biti voće i povrće, bjelančevine 
iz bijelog mesa, mliječnih pro- 
izvoda, grahorica. Ograničite 


Počela je škola! 
BDiše: do Duarrciske) Zarčić uppecijedlista školske niadliedno 


unos sokova, slatkiša, grickali- 
ca, osobito ako vaše dijete ima 
problem s tjelesnom težinom. 
Umjesto sokova ponudite mu 
vodu. 

Vrijeme je važno organizi- 
rati zato što se bez planiranja 
ne stigne biti uspješan u školi, 
družiti se s prijateljima, ba- 
viti se hobijima. Dnevni plan 
najbolje je raditi navečer za 
sljedeći dan, a tjedni petkom. 
Napišite sve zadatke i obaveze, 
poredajte ih po važnosti, odre- 
dite vrijeme za učenje i pisanje 
zadaća. Od 1. razreda potiči- 
te dijete na samostalnost; ne 
radite umjesto njega, već mu 
pomažite gdje zapne i vodite 
ga da sam dođe do rješenja. 


Slobodne aktivnosti neka bira 
sam. Nastojte ne nametati svo- 
je želje. Dijete, osobito mlade, 
neće vam se usprotiviti, ali je 
upitno njegovo zadovoljstvo. 
Razmislite o broju slobodnih 
aktivnosti. Djetetu treba osta- 
ti vremena za učenje, igru i 
odmor. Uključite ga u obitelj- 
ske obaveze koje odgovaraju 
njegovu uzrastu. Učvrstit će 
pripadnost obitelji i razvijati 
osjećaj odgovornosti. 

ŠKOLSKI STANDARD Varaždinska 
županija dala 800.000 kuna za obnovu 
stare zgrade ivanečke Srednje škole 


Na zgradu škole 
novi krov i stolarija 


i Stolarija je bila stara 30-ak godina 


Tijekom  kolovoskih dana 
stara zgrada Srednje škole u 
Ivancu bila je veliko radilište. 
Ljetni praznici iskorišteni su za 
rekonstrukciju dotrajala krova i 
postavljanje nove stolarije, a sve 
to je svotom od 800.000 kuna 
financirala Varaždinska župa- 
nija. U tom, starom školskom 
krilu, stolarija nije bila mijenja- 
na tridesetak godina, pa je pri- 
jetilo da se rasklimani, dotrajali 
prozori učenicima sruše na gla- 
vu. Stoga je u svim učionicama 
i na hodnicima trošna stolarija 
zamijenjena novom. Na pro- 
zore su postavljene i žaluzine, 
što će učenicima i profesorima 
olakšati boravak u sunčanim 
učionicama okrenutim prema 
jugu. 


U učionicama i hodnicima 
stavljena je nova stolarija 


FOTO: B. TEŽAK 


- Istodobno je druga skupina 
radnika obavila rekonstrukciju 
dotrajala krovišta. Ono je bilo u 
katastrofalnom stanju, prokišnja- 
valo je, pa nam je prošle školske 
godine voda probila kroz strop 
učionica i curila po računalima. 
Radnici su odstranili istrošene 
salonitne ploče i postavili novi 
limeni krov — rekla je ravnateljica 
prof. Branka Pavić. Županija je 
kroz postupak javne nabave ra- 
dove povjerila obrtu Gužvinec. 

Na žalost, problematičan je i 
krov novog dijela škole i sport- 
ske dvorane, a to će biti pred- 
met budućih ulaganja. Budući 
da je riječ o zahvatima koja se 
procjenjuju na tri do četiri mili- 
juna kuna, oni će se izvoditi po 
etapama. (ljr) 


Umjesto salonitnih ploča - 
novi, limeni krov 


U novoj školskoj godini više učenika 


U Srednjoj školi obnovljena je i jedna kupaonica u dvorani i sani- 
tarni čvor, a to je škola financirala vlastitim sredstvima. Zahvaljujući 
ulaganjima, škola je obavila kvalitetne pripreme za početak nove 
školske godine, u koju je startala s većim brojem učenika nego lani, 
590. Do povećanja je došlo zbog neočekivano velikog interesa za 
upis osmaša u Gimnaziju, pa je zbog toga resorno ministarstvo dalo 
suglasnost za upis dodatnog, trećeg odjeljenja Opće gimnazije. (ljr) 

Mještani Bedenca pomažu u gradnji etnokuće 


ETNOKUĆA Počela je gradnja etnokuće u Bedencu 
Mještani i rekreativci 
počeli s gradnjom 
stare bedenske hiže 


Na gradskom zemljištu 
pokraj sportskog igrališta u 
Bedencu u srijedu je, 11. kolo- 
voza, počela gradnja etnokuće, 
koju vodstvo Mjesnog odbo- 
ra i, posebice, članovi mjesne 
Udruge za kulturu i sport godi- 
nama priželjkuju. Našli su oni i 
pogodnu lokaciju za objekt, na 
papir stavili svoje idejne skice, 
razišli se po terenu u potrazi 
za starinskom hižom i najavili 
spremnost da u njenu podiza- 
nju pomognu dobrovoljnim 
radom. 

- Nakon što su radnici Ivko- 
ma teškim strojem iskopali te- 
melje, desetak mještana odmah 
je prionulo ručnom iskopu, 


»šalanju', betoniranju temelja 
i polaganju ploče za podrum. 
Dobili smo i kamen za temelje. 
Kamen, napola obrađen, osob- 
na je donacija ivanečkog grado- 
načelnika Milorada Batinića — 
kazao je predsjednik Udruge za 
kulturu i sport Stjepan Petak, 
koji je još s desetak mještana 
obavljao početne radove. 
Objekt će se urediti kao tra- 
dicionalna bedenska hiža, s dvi- 
je sobe, kuhinjom, ,gajnkom“ 
i boltanim podrumom. Mje- 
štani su najavili da će darovati 
mnoštvo starinskog namještaja 
i etno-predmeta te ga namje- 
stiti u izvornom stilu, dok će u 
dvorište staviti velike predme- 


i Lredit će se po starinski, s tradicionalnom kuhinjom, 
dvijema sobama, gajnkom i trijemom te boltanim podrumom 


te poput preše, kola, plugova i 
drugih predmeta iz nekadašnje 
svakidašnjice bedenskog puka. 
U njemu će održavati i druš- 
tvene skupove, a etnokuća će 
im poslužiti i za turističku pro- 
midžbu. U drugoj fazi predvi- 
đena je i gradnja gospodarskog 
objekta u dvorištu, u koji bi do- 
maćini pohranili starinski alat 
svoga kraja. 

Gradnja etnokuće uvrštena 
je u program javnih potreba u 
kulturi za ovu godinu, a u iva- 
nečkom proračunu za njenu 
je gradnju osigurano početnih 
30.000 kuna. Projekt etnokuće 
izradila je ivanečka tvrtka Tri- 
pico.(ljr) 


STVARALAŠTVO Predstavljena knjiga Oživljena sjećanja prof. Ivanke Kunić 
Nostalgičan povratak u Ivanec svoga dj jetin jstva 


— Prof. Ivanka Kunić, književnica, 


komuniciranja među susjedima i svoje 


u programu su sudjelovale i profesorice 
Barica Pahić Grobenski i Nevenka Žiro- 


jedna od najaktivnijih članica Varaždin- 
skog književnog društva, u svojih dosa- 
dašnjih deset knjiga predstavila nam se 
pjesmama, scenskim igrama i igrokazi- 
ma, narodnom i kulturnom baštinom 
ivanečkoga kraja, vicevima i pošalicama, 
pričama za djecu. No, autoričina zadnja 
knjiga, Oživljena sjećanja, kruna je nje- 
na stvaralaštva. Ona je ne samo logičan 
slijed svih njenih dosadašnjih knjiga, već 
i način kojim se vratila u djetinjstvo, obi- 
telj i nekadašnji Ivanec. 

To je na svečanosti predstavljanja 
knjige u srednjoškolskom amfiteatru 
istaknula recenzentica prof. Olja Gre- 
gur te knjigu opisala kao splet snažnih 
nostalgičnih sjećanja kojima se autorica, 
vjerodostojno oslikavajući dječje igre, 
fine nijanse obiteljskih odnosa, način 


školovanje, identificirala s Ivancem. 

- Prof. Kunić svoj rodni kraj opisuje 
kroz nekoliko ,stupova. To su Kukulje- 
vićev grad, stara lipa, mlinovi na Bistrici 
i Ivančica, a sve te motive ona je utkala 
u jedinstvenu priču o Ivancu. Murva iz 
knjige nije obična, ona je Darabuševa 
murva. Ni lipa nije obična, ona je Kuku- 
ljevićeva lipa. Melini na Bistrici su način 
života i život sam, a Ivančica za autoricu 
predstavlja svetinju, jer doći na vrh znači 
— svladati je. Riječ je o zbirci u kojoj je au- 
torica svoja sjećanja na život i odrastanje 
u Ivancu ispričala kroz 28 priča, isprepli- 
ćući u njima standardni književni jezik i 
govor svoga kraja — naglasila je prof. Gre- 
gur i poručila da je knjiga dar svim čitate- 
ljima, a posebno Ivančanima. 

Uz ravnateljicu Knjižnice Anu Vresk, 


vec, koja je izvrsno interpretirala teksto- 
ve, a prigodni glazbeni program izvela je 
prof. Sanja Čanžar. Publici se obratila i 
autorica: 

- Ova je knjiga nastajala kroz dulje 
vremensko razdoblje, a vaša nazočnost 
potvrda mi je da nisam uzalud stvarala. 
Zahvaljujem svima koji su mi u teškim 
vremenima financijski pomogli u izda- 
vanju knjige, a posebno Gradskoj knjiž- 
nici, Gradu Ivancu i Srednjoj školi na 
pomoći u organizaciji ove svečanosti. 
Napose zahvaljujem svim autorima koji 
su mi ustupili fotografije objavljene u 
knjizi — kazala je prof. Kunić. 

Svečanost predstavljanja priredili su 
Grad Ivanec i Gradska knjižnica i čitao- 
nica Gustav Krklec. (ljr) 

Sa svečanosti predstavljanja Oživlje- 
nih sjećanja u ivanečkoj Srednjoj školi 


FOTO: ARHIV KPJ LET 


SVJETSKO PRVENSTVO Hrvatska reprezentacija osvojila broncu na Svjetskom prvenstvu u 
lovu ribe udicom na plovak u Francuskoj 


UL sastavu reprezentacije 
i Ivančćanin Nikola Gećek 


il [I povodu sjajnog uspjeha, Hrvatski paraolimpijski odbor je odmah nakon povratka reprezentacije 


organizirao tiskovnu konferenciju u ivanečkom Ribičkom domu 


Hrvatska ribolovna repre- 
zentacija invalida osvojila je 
treće mjesto na paraolimpij- 
skom Svjetskom prvenstvu u 
lovu ribe udicom na plovak 
održanom u francuskom gradu 
Niortu od 2. do 8. kolovoza, dok 
je član ekipe, Varaždinac Ivica 
Bonino Hasan, novi svjetski 
prvak! Svjetsko zlato osvojio je 
u iznimno snažnoj konkuren- 
ciji najboljih ribolovaca iz deset 
zemalja. Mlada paraolimpijska 
hrvatska vrsta, formirana tek 
prije četiri godine, svoj je po- 
nos sjajnim uspjehom izrazila 
na tiskovnoj konferenciji što ju 


je u Ribičkom domu u Ivancu 
u utorak, 10. kolovoza, sazvao 
Hrvatski paraolimpijski odbor. 
Premda vidno umorni od puta 
dugog 1300 kilometara, ribiči 
su rado progovorili o pojedino- 
stima svoga podviga, kojim su 
na najljepši način promovirali 
hrvatski ribolov i cijelu svoju 
zemlju. 

Uz Hasana, odlični su bili i 
drugi članovi ekipe. Zlatko Po- 
parić osvojio je četvrto mjesto, 
Zeljko Kljajić šesnaesto, dok 
se najmlađi član ekipe, 15-go- 
dišnji Ivančanin Nikola Geček 
plasirao na 36. mjesto. Čestitke 


za uspjeh idu i njegovu ocu, tre- < 
neru Željku Gečeku te poma- 
gačima Kristijanu Kosmačinu, E 
Branku Matijeviću i Talijanu 7 
Giovanniju Villi. 

Čestitke ribičima uputili su 
i predsjednici Hrvatskog para- 
olimpijskog odbora te Hrvat- 
skog i Županijskog ribolovnog 
saveza Ratko Kovačić, Vladimir 
Sever i Draženko Jakopović te 
izbornik reprezentacije Ma- 
tija Panić. Prigodne poklone 
gostima dodijelili su i čestitke 
ribičima na globalnom uspjehu 
uputili su i predstavnici Grada 
Ivanca. (lj) 


Nikola Geček najmlađi je član brončane ribičke reprezentacije 


Klub Let i ove o je godine osvojio e aan ale 


PARAJEDRILICE 


Ivanečkom LET-u 
državno zlato treću 
godinu za redom 


Klub padobranskog jedre- 
nja LET iz Ivanca na Otvore- 
nom je prvenstvu Hrvatske 
u preletima parajedrilicom u 
Buzetu osvojio zlatnu meda- 
lju te time postigao rekord, 
jer naslov državnog prvaka 
čvrsto drži već treću godinu 
za redom. Ove godine u leđa 
ivanečkim  parajedriličarima 
gledaju drugoplasirani Klub 
Albatros iz Splita i trećeplasi- 
rani Feniks iz Križevaca. Na- 
tjecalo se 50 pilota, a od mogu- 
ćih sedam utrka, realizirane su 
tri serije letova od 60, 70 i 100 
kilometara. 

Na državnom prvenstvu 
najbolji klupski pojedinačni 
plasman u otvorenoj katego- 
riji osvojio je Marko Hrgetić 


iz Rijeke, dok je Damir Habek 
iz Ivanca bio drugi. Trećepla- 
sirani je veteran hrvatskog pa- 
rajedriličarstva Karlo Bonačić 
iz Novigrada. U ivanečkoj 
ekipi Danko Petrin je četvr- 
ti, Zoran Korpar peti, Anton 
Lovrec šesti, dok je Ivančanin 
Mario Habek osvojio deseto 
mjesto. 

Naslov prvaka Hrvatske 
u serijskoj kategoriji izborio 
je Zoran Korpar, viceprvak je 
Anton Lovrec (oboje su bili 
članovi ivanečke ekipe), dok 
je treće mjesto pripalo Rat- 
ku Ostermannu iz Zagreba. 
Najboljim letačima nagrade 
su uručili domaćini, vodstvo 
Kluba slobodnog letenja Tići 
iz Buzeta. (ljr) 


POTHVAT Desetorica članova Planinarskog kluba Ivanec 
osvojila alpski vrh Breithorn u švicarskim Alpama 


Ivanečku zastavu razvili 
4164 metara nad morem 


- Švicarska, Italija, Francu- 
ska, Mont Blanc, Gran Paradiso, 
vrhovi Monte Rosa — komad 
Europe kao na dlanu. Na sve to 
pruža nam se pogled s vrha Brei- 
thorn u švicarskim Alpama, koji 
se diže 4164 metara nad morem! 
Izvanredan i euforičan osjećaj! 

lim je riječima voditelj 
ekspedicije Tomislav Friščić 
pokušao opisati radost i jedin- 
stvene emocije što su preplavile 
deset članova Planinarskog klu- 
ba Ivanec nakon što su se pope- 
li na jedan od najviših vrhova 
švicarskih Valiških Alpa i na 
njemu razvili ivanečku zastavu. 
Novim alpskim usponom gru- 
pa ivanečkih planinara svoj je, 
nedavno osnovani Planinarski 
klub, uvrstila među rijetka pla- 
ninarska društva u Hrvatskoj 
koja se mogu pohvaliti uspo- 
nima na vrhove više od 4.000 
metara. Riječ je o generaciji 
mlađih planinara, koja je znanja 
i iskustvo prošlih godina stje- 
cala kroz stotine planinarskih 

Na vrhu, 4164 metara nad morem 


pohoda po cijeloj Hrvatskoj, 
Austriji i Sloveniji, a u prošle 
dvije godine osvojila je najviši 
talijanski alpski vrh Gran Para- 
disso (4062) i Piramide Vincent 
(4215) u Peninskim Alpama. 

- Jedinstven je osjećaj stajati 
na ledenoj kapi Breithorna, na 
koju stane samo dvadesetak lju- 
di. Temperatura je ispod minus 


10 stupnjeva Celzijevih. S južne 
strane pruža se ledena kosina 
pod kutom od 40 stupnjeva, 
dok je na sjeveru naoko bezo- 
pasan nagib, iza kojeg je golem 
ponor — opisao je Friščić. 

Planinari su uspon počeli 
od skijališta Trockener Steg na 
visini od 2930 metara do Pla- 
ninarskog doma Rifuggio de 
Teodulo (3317), a odatle ih je 
čekalo višesatno naporno pje- 
šačenje ledenim bespućem do 
vrha. Breithorn je osvojila gru- 
pa u sastavu Stjepan Kuštelega, 
Božidar Šoštar Ivan Mudri, 
Duško Vitez, Ivan Prašnjak, Jo- 
sip Lazar, Neno Štimac, Stjepan 
Kutnjak, Franjo Kraljić i voditelj 
Tomislav Friščić. (ljr) 


U ledenom alpskom bespuću 


13. 

TURNIRI Tijekom ljeta odigrano je mnoštvo malonogometnih turnira 


Turniri u Ivancu. 
Stažnjevcu, Lukavcu 


U organizaciji MNK Elkom 
Ivanec odigran je 1. memori- 
jalni turnir u malom nogome- 
tu Nenad Geček. Na turniru je 
sudjelovalo 11 ekipa, a odigran 
je na igralištu kod Srednje škole 
Ivanec. 

Finalna utakmica odigrana 
je poslije ponoći pred oko 250 
gledatelja i igrača, između dvi- 
ju najjačih ekipa, CB-a Gool 
(Ivanec) i Eurotransporta Ko- 
stanjevec (Hraščica). Pobijedi- 
la je momčad Eurotransporta 
Kostanjevec s 2:0. U utakmici 
za treće mjesto Elkom je svla- 
dao ekipu Hudek trgotransa 


FOTO: N. NIŠEVIĆ 


(Bikovec) s 3:1. Pobjednička 
ekipa primila je veliki prijelazni 
pehar, još jedan pehar u trajno 
vlasništvo i novčanu nagradu 
od 4.000 kuna. 

I MNK Stažnjevec orga- 
nizirao je tradicionalni malo- 
nogometni turnir Stažnjevec 
2010. Odazvalo se 11 ekipa, a 
pobjednički naslov izborila je 
momčad MNK Novaki. Ona 
je u finalnom razigravanju po- 
bijedila Cerje Tužno (5:0), a s 
Lukavčanom 78 odigrala neri- 
ješeno, 0:0 . Pobjednička ekipa 
primila je pehar i novčani iznos 
od 2.000 kuna. 


Pobjednici 1. memorijalnog 
turnira Nenad Geček u Ivancu 


MNK Lukavčan 78 organi- 
zirao je 32. malonogometni tur- 
nir ITD Karlovačko kup-Luka- 
vec 2010., kojemu se također 
odazvalo 11 ekipa. Lukavčan 
78 pobjednički pehar osvojio je 
pobjedom u finalnoj utakmici, 
u kojoj je porazio ekipu Auto 
kuće Florjanić (Sračinec) s 3:1. 
Prvak turnira primio je prije- 
lazni pehar, pehar u trajno vla- 
sništvo i nagradu 2.000 kuna. 
U utakmici za treće mjesto, 
Stažnjevec je pobijedio ivaneč- 
ki Drvodjelac i to nakon boljeg 
izvođenja udaraca sa sedam 
metara.(nn) 


TENIS 3. hrvatska teniska liga 
sjeverozapadne Hrvatske 


Ivančanima osmo mjesto 


Teniski klub Elkom Ivanec 
završio je prvenstvenu sezonu 
2010. u 3. hrvatskoj teniskoj 
ligi sjeverozapadne Hrvatske 
plasmanom na osmom mje- 
stu u konkurenciji dvanaest 
ekipa (skupine A i B). Prvo 
mjesto osvojila je ekipa Varaž- 


din 1181. Najuspješniji ivaneč- 
ki igrač u ligi bio je Ivan Hrg. 
U konkurenciji 95 igrača, on u 
ukupnom poretku dijeli pla- 
sman od 13. do 18. mjesta, s 4 
pobjede. Slijedi Tomica Šincek 
53 pobjede i zauzima poredak 
od 19. do 34. mjesta.(nn) 


15. teniski turnir Ivanec 2010. 


Hrgu deveti put naslov 
teniskog prvaka 


U organizaciji Tenis centra tom sportu. Kuriozitet turnira 
Ivanec odigran je jubilarni bio je nastup novomarofskog 
15. teniski turnir Ivanec 2010. — gradonačelnika Darka _Hre- 
U konkurenciji 16 tenisača ića, koji je u finalu utješnog 
pobijedio je Ivan Hrg, apsol- turnira tijesno poražen rezul- 
vent Kineziološkog fakulteta tatom 7:6, 7:6 od Ivančanina 
u Zagrebu. On je u finalnom arija Severa. Rezultati-po- 
meču svladao Dina Poje te  lufinale: Hrg-Cerovčec 2:0 
osvajanjem devetog naslova  (6:1,7:5), Zagorščak-Poje 0:2 
prvaka ivanečkog turnira po- — (4:6,2:6), finale: Hrg-Poje 2:0 
tvrdio svoju superiornost u (6:2, 6:4).(nn) 


= 


== 

TURNIR Memorijalni malonogometni turnir Tomo 
Petak — Trener 


Turnir je 
osvojila 


Florjanića 

i Na malonogometnom turniru u čast Tomi Petaku — 


Treneru snage je odmjerilo devet ekipa 


Ekipa Auto  Florjanića 
pobjednik je memorijalnog 
malonogometnog = turnira 
što je u Bedencu, sedmu 
godinu za redom, u subotu, 
14. kolovoza, odigran u čast 
pokojnog Tome Petaka — 
Trenera. 

Sudjelovalo je devet ekipa, 
raspoređenih u tri skupine, a u 
drugi dio natjecanja plasirale 


su se po dvije najbolje ekipe iz 
svake skupine. 

Rezultati drugog kruga: 
Auto Florjanić-Novaki 2 3:1, 
MNK Bedenec-Lukavčan 78 
1:4, Elkom-Žarovnica 5:1. U 
završnici su razigravale tri 
pobjedničke ekipe iz drugog 
kruga. Rezultati finala: Auto 
Florjanić-Lukavčan 78 1:0, 
Elkom-Lukavčan 78 2:4, Auto 


Florjanić-Elkom 5:3. Prvo mje- 
sto izborila je ekipa Auto Flor- 
janića, drugi je Lukavčan 78 
iz Lukavca, a brončani pehar 
pripao je momčadi ivanečkog 
Elkoma. 

Najboljim strijelcem turni- 
ra proglašen je Petar Hrebak, 
a najboljim vratarom Sandro 
Špiranec, oba iz pobjedničke 
ekipe.(ljr) 


NOGOMET 4. hrvatska nogometna liga Sjever , skupina A 


Ambicija za vrh 
prvenstvene tablice 


Nogometna momčad Ivan- 
čice, član 4.HNL Sjever, pod 
vodstvom Damira Friščića, 
novog/starog šefa stručnog 
stožera kluba, odradila je ciklus 
priprema za prvenstvenu sezo- 
nu 2010./2011. Pristupnice za 
Ivančicu potpisali su Dražen 
Peharda (Rudar), Dražen Bel- 
car (Schiedel), Kristijan Knez i 
Dino Šojat (Sloboda Varaždin), 
Danijel Buhin (Mladost Kle- 
novnik) i Denis Bochl (Lepo- 
glava). K tome, u matični klub 
se iz Austrije, nakon sedmogo- 
dišnjeg izbivanja, vratio Nikola 
Šivak koji je ujedno, uz _isku- 
snog Dražena Pehardu, i najve- 
će pojačanje za Ivančicu. 

- Prema sadašnjem  igrač- 
kom kadru, Ivančica treba po- 


NK Mladost 
Margečan 


stati stabilan četveroligaš, a cilj 
kluba je u sljedećem prvenstvu 
ostvariti plasman među prva 
četiri mjesta na tablici i pla- 
sman u 3. HNL — kazao je igra- 
čima Friščić. 

Ivančica je u prvoj pripre- 
mnoj utakmici u Koprivnici, s 
istoimenom momčadi, poraže- 
na s 3:0. Igrala je nekompletna, 
bez sedmorice standardnih 
igrača, prvi put u formaciji 4-4- 
2. U Novom Selu Rok ponovno 
je poražena, ovaj put od mom- 
čadi Omladinca, s 4:2. U trećoj 
pripremnoj utakmici u Beletin- 
cu pobijedila je Bednju, člana 1. 
ŽNL Varaždin s 5:2. U utakmici 
u Novom Golubovcu s mom- 
čadi Schiedela ponovno poraz, 
20. Ivančani su potom s 2:1 iz- 


susreta.(nn) 


gubili i utakmicu s Pitomačom, 
a na domaćem terenu porazili 
su Podravec iz Virja s 3:1. Naj- 
bolji igrač u domaćoj momčadi 
bio je Nikola Šivak koji je po- 
stigao sva tri pogotka. Ivančani 
su zabilježili još jednu pobjedu, 
nad Rudarom iz Mihovljana, 
4:0. Za domaću momčad dva je 
pogotka postigao Kocijan, dok 
su se u listu strijelaca upisali i 
Buhin i Kolarek. 

Nakon sedam pripremnih 
utakmica, Ivančica je odigrala 
u Klenovniku ijednu službenu, 
i to utakmicu 2. kola Zupanij- 
skog nogometnog kupa Varaž- 
din u kojoj je domaću Mladost 
pobijedila s 3:2. Sva tri pogotka 
za Ivančicu postigao je Pehar- 
da.(nn) 


Otišao Grđan, došao Vuković 


Nogometna momčad margečanske Mla- 
dosti pod vodstvom trenera Josipa Prašnjaka 
završila je s pripremama za novu prvenstvenu 
sezonu, u kojoj će se natjecati u 2. županijskoj 
ligi Varaždin—skupina Istok. Ispisnicu iz Mla- 
dosti zatražio je Dalibor Grdan, koji je otišao 
u Slobodu Tužno, a novo pojačanje je Kristijan 
Vuković, koji je došao iz Drave Strmca. Mladost 
je u međuvremenu odigrala utakmicu 1. kola 
Županijskog nogometnog kupa. Poražena je sa 


6:3. Momčad je potom odigrala pripremne uta- 
kmice, i to u Margečanu s Obrešom iz Svetog 
Ilije (7:1) i s ekipom Vindije iz Donje Voće, koju 
je pobijedila s 4:3. 

U prvoj utakmici jedini pogodak za Mladost 
postigao je Nikola Vidaček, dok je u utakmici 
s Vindijom dva pogotka zabio Tomislav Matu- 
čec. U listu strijelaca upisali su se i Danijel Ko- 
zulić u 50. minuti i Nikola Vidaček u 56. minuti 


MALI NOGOMET Malonogometna liga grada Ivanca 
Utakmice na asfaltiranim igralištima 


U Gradskoj vijećnici održana je sjednica 
Udruge za mali nogomet grada Ivanca. Izvješće o 
radu vodstva u natjecateljskoj sezoni 2010. pod- 
nio je Mario Canjuga, voditelj lige. Na sjednici 
su utvrđen sustavi i kalendar natjecanja za pr- 
venstvenu sezonu 2010./2011., određeni su suci i 
propozicije natjecanja. Liga će se igrati dvokruž- 
nim bod sustavom, a za voditelja lige imenovan 


je Denis Šimek. 


U ponedjeljak, 9. kolovoza, održan je i sasta- 
nak s voditeljima zainteresiranih ekipa za ligu 
u novoj natjecateljskoj sezoni. Sudjelovanje je 
prijavilo dvanaest ekipa i to: Jerovec, Prigorec, 


Drvodjelac, Udruga za kulturu i sport Bedenec, 
Lukavčan 78, Cerje Tužno, Stažnjevec, Time 
qut caffe, Learta, Itas d.d. i DSR Salinovec. Ekipa 
ivanečkog Elkoma odustala je od igranja u MNL 
grada Ivancai to je bilo najveće iznenađenje izne- 
seno na sastanku voditelja ekipa. 

Budući da su se voditelji usprotivili igranju 
na travnatim terenima, donesena je odluka da 


se utakmice igraju na asfaltiranim igralištima. 


Voditelj lige će raspored igranja utakmica u je- 
senskom dijelu prvenstva, primjerak zapisnika 
i propozicije natjecanja ekipa poslati na njihovu 
e-mail adresu.(nn) 

KLINCI LJETO Zabavna škola nogometa - Ivanec 2010. 


190 malih nogometaša uživalo u 
najvažnijoj sporednoj stvari na svijetu 


U organizaciji Nogomet- 
nog kluba Ivančica i Zajednice 
sportskih udruga grada Ivanca 
na klupskim nogometnim te- 
renima održana je petodnevna 
Otvorena zabavna škola nogo- 
meta. Veselo nogometno dru- 
ženje okupilo je djecu ivanečke 
Osnovne škole Ivana Kukulje- 
vića Sakcinskog, a sudjelovalo 
je 190 djece (stotinu dječaka i 
devedeset djevojčica) u dobi od 
7 do 12 godina. 


Škola je trajala pet dana, 
a od 9 do 13.30 sati svakoga 
dana djeca su nogometne vje- 
štine svladavala pod vodstvom 
dvanaest trenera, Valentine 
Kupčić, Stelle Gotal, Marine 
Lančić, Damira Šveleca, Ma- 
tije Pintarića, Filipa Šagija, 
Tomislava Harjača, Tomislava 
Rožmana, Martine Marković, 
Melite Brodar, Marine Putar i 
Ane Hojsak. Voditelji škole bili 
su Biljana Migač i Ivica Migač. 


Predzadnjeg dana na iva- 
nečkom igralištu za sve sudi- 
onike održan je Bombon cup, 
jedan od najatraktivnijih sadr- 
žaja Otvorene zabavne škole 
nogometa. Dječaci i djevojčice 
usporedo su igrali nogomet na 
svih osam manjih igrališta, po 
sustavu tri na tri. "Otvorena 
škola nogometa održana je pod 
pokroviteljstvom Grada Ivanca, 
koji je njeno održavanje pomo- 
gao s 30.000 kuna.(nn) 


Zabavnu školu nogometa Grad Ivanec pomogao je s 30.000 kuna 


w Bih 
RUKOMET 1. hrvatska rukometna liga 


Na pripremama za novu 
prvenstvenu sezonu 


Rukometna ekipa Ivančice 
s pripremama za novu prven- 
stvenu sezonu 2010/2011. 
počela je 2. kolovoza. Nijedan 
igrač nije u međuvremenu za- 
tražio ispisnicu, a najveće poja- 
čanje dolazak je Marka Gotala. 
Riječ je o iskusnom igraču koji 
je prošlih sezona uspješno 
igrao u Premijer ligašu, Bjelova- 
ru, te u varaždinskom Varteks 
di Capriju, gdje je bio jedan 
od ključnih igrača. Ivančani 
su prvu pripremnu utakmicu 
odigrali u Ivancu, s Gorišnicom, 
slovenskim B-ligašem i svladali 
ga S 33:27 (19:14). 

Ivančani su u toj utakmici 
pokazali dobru igru u obrani, a 
i u napadu su bili efikasni te su 
u 46. minuti imali prednost od 
10 golova (26:16). Kod domaći- 
na istaknuli su se M. Gotal i J. 
Vidaček sa po 5 golova te vra- 
tar A. Mateša. U listu strijelaca 


upisali su se i Jakopović 4, Le- 
vanić i Kušen 3, Lančić, Kutnjak, 
K. Štefičar, Kelemen i Težak 2. 

U drugoj pripremnoj uta- 
kmici Ivančica je u dvorani 
Srednje škole Ivanec poražena 
od ekipe Vidovca, člana 2. HRL 
Sjever s 34:30 (15:15). Utakmica 
je rezultatski bila izjednačena 
nakon prvih 30 minuta igre. 
U drugom poluvremenu do- 
maćin je loše odigrao obranu 
i bio praktički neprepoznatljiv. 
Gostujuća čvrsta ekipa, na golu 
s iskusnim vratarom Vujovićem 
23 obrane), očitala je lekciju 
prvoligašu te je u 46. minuti 
imala prednost od 6 golova 
(25:19). U ekipi Ivančice naj- 
bolji je bio Gotal sa 6 golova. 
Ostali strijelci: Vidaček i K. Štefi- 
čar 5, Kutnjak 4. Prvu utakmicu 
u novoj prvenstvenoj sezoni 
odigrat će u gostima kod Žu- 
panje.(nn) 


Održana Godišnja skupština RK Ivančica 


Novi predsjednik kluba 
Dejan Krašek 


RK Ivančica Ivanec održao je 
svoju redovitu godišnju skup- 
štinu. Opširno izvješće o radu 
svih klupskih selekcija podnio je 
tajnik Franjo Harjač, dok je o fi- 
nancijskom poslovanju izvijestio 
Boris Gotal. Ukupni prihodi klu- 


Na Skupštini je istaknuto da 
je plasman seniorske ekipe (8. 
mjesto) u 1. Dukat HRL velik 
uspjeh, to više što je u većem 
dijelu proljetnog prvenstva 
Ivančica igrala praktički bez 
prve sedmorice zbog ozljeda 


ba u protekloj godini iznosili su igrača. 
176.500 kuna, a rashodi 164.765. Skupština je Srečka Kra- 
Višak prihoda nad rashodima u — marića razriješila dužnosti 


iznosu od 11.730 kuna prebačen 
je u 2010. godinu. Sva podnese- 
na izvješća kao i program rada 
te financijski plan jednoglasno 
su prihvaćeni. 


SRŽK Ivanec 


Vratile se Kristina Jug i 
Tajana Darabuš 


dvjema iskusnim igračicama 
koje su se vratile u matični 
klub, Kristinom Jug i Tajanom 
Darabuš. Trenerica V. Surjak je 
treninzima prve ekipe Ivan- 
ca priključila pet talentiranih 

Ivančanke su bazične igračica iz Salinovca. Riječ je 
pripreme odradile koristeći o rukometašicama godišta 
terene oko ivanečkih jezera 1996. iz ivanečkog rukomet- 
te fitnes centar u sportskoj nog ,pogona“ koje u OŠ Sali- 
dvorani Srednje škole. Ekipa — novec također treniraju pod 
će u novoj sezoni biti ojačana njezinim nadzorom.(nn) 


predsjednika kluba (na vlastiti 
zahtjev), a za novog je izabran 
Dejan Krašek, koji će tu funkci- 
ju obnašati do izborne skupšti- 
ne kluba. (nn) 


Ženska rukometna ekipa 
Ivanca pod vodstvom treneri- 
ce Višnje Surjak odrađivala je 
pripreme za novu prvenstvenu 
sezonu u 3. hrvatskoj rukomet- 
noj ligi Sjever. 

Održan Festival motora i rock'n rolla 


Bikeri na ivanečkoj špici 


Ivanečki Moto klub Jal od 9. 
do 11. srpnja bio je domaćin više 
stotina bikera iz cijele Hrvatske i 
nekoliko susjednih zemalja, koji su 
se u Trakošćanu družili na Festiva- 
lu motora i rock'n rolla. Pridružili 
su im se i zaljubljenici u motore i 
ljubitelji rocka, pa su svi zajedno 
uživali u bogatom koncertnom 
programu. Među ostalima, nastu- 


pili su Divlje jagode, Hard Time i 
Atomsko sklonište. 

Okupljeni bajkeri su u subotu, 
10. srpnja, vozeći se u koloni, kre- 
nuli na panoramsku vožnju našim 
krajem, a tom prilikom okupili su 
se i na ivanečkoj špici, gdje su bili 
prava senzacija. Doček su im pri- 
redili Turističko društvo Ivanca te 
članovi Maske. (ljr) 

Španciranje u društvu članova Rudarske čete 


Ugodno španciranje u pratnji Rudarske čete 


Članovi  Ivanečke  rudar- 
ske čete i na ovogodišnjem su 
Špancirfestu plijenili pozornost 
šetača. Za goste iz Primorja ru- 
dari su bili ,alkari“, posjetitelji iz 
Austrije pravilno su ih detekti- 
rali kao Bergarbeitertruppe, no 
svima je bila zajedničko ,blica- 
nje“ i fotografija za sjećanje s 
članovima čete. 


vava 


Oglasi, £ 


ke L ti 

U srijedu, 25. kolovoza, u 
pratnji članova čete varaždin- 
skim ulicama prošpancirao se 
župan Predrag Štromar, iva- 
nečki gradonačelnik Milorad 
Batinić i voditelj Turističkog 
društva Ivanca Boris Jagetić 
Daraboš. 

Među ostalim, svi su kod 
Večernjakove kućice na Korzu 


Poštovani čitatelji, 

odsad na stranicama Ivaneč- 
kih novina možete objaviti i vaše 
male oglase. Prodajete li kuću, 
vinograd, oranicu ili livadu, ili 


4“ možda domaće životinje, vino ili 


štogod drugo, na raspolaganju 
vam je mali oglas za samo 30 


' kuna. 


Budući da se Ivanečke novi- 


“ ne plasiraju u svako kućanstvo 


popili špancir-kavu i tako se 
pridružili humanitarnoj akciji 
prikupljanja novca za varaždin- 
ski Centar Tomislav Špoljar. 

Ivanečka rudarska četa na 
Špancirfestu sudjelovala je sa 
Zadrugom lepoglavske čipke i 
Lepoglavskim mažoretkinjama, 
u sklopu Turističke zajednice 
Hrvatsko zagorje.(ljr) 


na području grada Ivanca u 
nakladi od 4600 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 

Turističko društvo i Rudarska 
četa na Podravskim motivima 


Turističko društvo Ivanec i 
Ivanečka rudarska četa uspješ- 
no su predstavili turističke po- 
sebnosti našega kraja na ma- 
nifestaciji Podravski motivi u 
Koprivnici. Velik interes posje- 
titelja izazvala je mini-izložba 
raritetnih predmeta rudarske 
baštine te suveniri (vitez iva- 
novac u štitu, rudarska lampa 
karabitarica, keramički viteški 

pečat) za koje je dosad Turi- 
stičko društvo osvojilo niz na- 
grada. Usto, mnogi posjetitelji 
su se i fotografirali s članovima 
Rudarske čete te fotografije po- 
nijeli sa sobom kao uspomenu. 
Boravak u Koprivnici ivanečki 
aktivisti iskoristili su za kontak- 
te sa srodnim udrugama iz Hr- 
vatske i Slovenije i dogovore za 
uzvratna gostovanja. (ljr) 


Članovi Rudarske čete u društvu koprivničkih ljepotica 

